text:
28 apr 2008
27 apr 2008
Balet des furmies / Balletto delle formiche
Cualchi vôlte al baste cjalâ par tiere par discuviergi un âltri mont.
Qualche volta basta guardar per terra per scoprire un'altro mondo.
Parfois il suffit de regarder par terre pour découvrir un autre monde.
Sometimes , if you look at the ground you discover another world.
Algunas veces, basta mirar el suelo para discubrir un otro mundo.
Jakis ras, mas tylko zabaczic na izemia y odkryczis cos drugiego.
26 apr 2008
Phone people
25 apr 2008
La cjargne di íar / La Carnia di ieri
Bordalias (Forni Avoltri)
.Cun lis feminis arabis, a si viôt ancjemó lungjis cotulis e cjâfs infasoletâts e cualchi vôlte a si ironize ma sa si pense ch'a son passâts 80 agns di chiste foto, o no sin tant lontan ancje se a si disarès che chiste foto aé stade cjapade tal medioevo.
24 apr 2008
Como e Bellano
O soi rivât ae fiêre di Milan cuatri oris dopo ma a le vevin spostade ancje chê. Par furtune ch'o no ai pierdût ni l'avion, ni il gno client, ni il gno timp ma mi domandavi: Sperin ch'a no mi vedin spostât ancje le cjase tant ch'o soi singarant:-) Il gno apontament spostât al lunis, a nol mi restave che a spostâmi sul lâc di Como. Lí, di puart in puart o soi dismontât a Belan e o soi lât sù pe mont fin tal ûltim paîs di Noceno. So vês chê di cjatâ une cjase o un apartament, al é dut plen di cjasis vueitis da vendi o da afitâ cun l'arie poetiche dal lâc.
L'aeroporto l'avevano spostato di 5 km ma non ho perso l'aereo. La fiera di Milano l'avevano spostata a Rho ma non ho perso il cliente col quale dovevo incontrarmi ma ho spostato l'appuntamento. Sposta qui e sposta là, perché non spostarmi a Como aspettando di tornare alla fiera? Da Como mi son spostato a Bellano. Da Bellano sono andato sù a Noceno. Lassú, preso da un dubbio son tornato a casa via la fiera per vedere se non mi avevano spostato anche quella. Nel frattempo, alcune belle viste sono spostate qua .
23 apr 2008
Americanadis / Americanate
Per fortuna che non ne hanno pensato di aggiungere altre basi alle 1500 che si trovano già in Italia e altre bombe atomiche a Aviano in Friuli e che possiamo ancora bere vino invece di coca cola.
In Vesuvio veritas
Viaggiando nel tempo di un grosso week-end, mi son trovato negli anni 30 di una biblioteca privata ed oggi, per Maryanna, ho un piccolo Vesuvio in eruzione del 1926. Sapendo che gli americani che fino a qualche settimana prima bombardavano Napoli e che forse per scusarsi, dall'eruzione del 45 aiutarono coi loro camion gli abitanti di San Sebastiano ad evacuare, e sapendo che il Vesuvio, niente fesso, distrusse lostesso 88 bombardieri parcheggiati a Terzigno pronti a bombardare anche Roma allora mi chiedo che se il Vesuvio uscisse adesso dal suo letargo e che se non trovasse nessun bombardiere Bush da distruggere potrebbe almeno spazzar via le immondizie e con loro anche qualche mafioso e politico corrotto e scriverlo poi qua.
22 apr 2008
Le Vignêsie che mûr / La Venezia che muore
Il bello dei viaggi é che si fanno sempre nuove scoperte. Questa volta, andavo semplicemente alla fiera di Milano e invece di un hotel ho trovato una pensione di famiglia. In camera, un migliaio di libri e riviste che andavano dal 1818 agli anni 70 foderavano i muri dall'alto al basso e dandoci un'occhiata, ho trovato la rivista "Vie d'Italia" del Touring Club Italiano che si vantava di avere già 300.000 soci nel 1927. La rivista era fatta appunto per far scoprire ai fortunati di quei tempi, i luoghi più interessanti da vedere. Tra le molte pagine anche quella su Venezia e l'acqua alta.
Adesso, appena arriva l'acqua , lo si sà nel mondo intero e perfino a Venezia prima ancora di alzarsi ma in quella volta come succedeva? Ecco qua i riflessi.
18 apr 2008
Rufino
Il Rufin di Efeso al ere un poete che invesit di preâ al cjantave cemût gjoldi le vite e al scriveve:
Dome gjoldi al é vivi.
Dismenteín lis amarecis
Il nestri timp al é brêf
A é cheste la mê ore
Nissun nol é sigûr dal doman.
Cussí us saludi e o mi cjapi 4 dîs.
No stait a fâ masse i monas:-)
Rufino di Aquilea era un monaco che invece di goder la vita predicava la parola del signore.
Rufino di Efeso era un poeta che invece di pregare predicava di goder la vita e scriveva:
Solo godere é vivere!
Scordiamoci le amarezze,
il nostro tempo é breve
E questa la mia ora.
Nessuno del domani ha certezza.
Mi spiace lasciarvi ma mi prendo quattro giorni.
Saluti ai maschi e un baciamano alle principesse:-)
L'Atomium cinquanterario
A si celebre chest an il 50im aniversari de expo 1958 cun tun frac di manifestazions, mostris, e esposizions in dute le sitât e iar sere, come 50 ains fa al in d'ere i fucs artificiâi a partî dal Atomium ch'a é chê struture âlte 102 metros che i belgas a vevin fat sù come padilion nazionâl e ch'al é restât, come la tor Eifel dal 1898, l'emblema de sitât.Us met achi cualchi foto. cun chê ritocjade. O savês ancje che enfre siet ains l'expo e sarà a Milan e che il sôl progjet prime des elezions a ere une tor ridicule di dome 200m...Cumó che Berluscon al é lât sù, viodin fint tros metros ch'al sarà bon di rivâ:-)
Ieri si celebrava il cinquantesimo anno dell'expo di Bruxelles e c'erano i fuochi artificiali a partire dal Atomium, la struttura d'acciaio e aluminio alta 102m che dal 1958 é diventato come la torre Eifel del 1898 lo é per Parigi il simbolo della città . Ho sentito che nel 58 c'erano stati 42 milioni di turisti(Quanto l'Italia ha di turisti ogni anno) e che l'expo 2015 avrà luogo a Milano dove prima delle elezioni si prevedeva una torre di solo 200m. Adesso che Berlusconi é andato sù, vediamo fino a quanti metri sarà capace di arrivare:-)
16 apr 2008
George Sand
O soi contente di podeus dî ch'o ai
ben capît che chê âltre dí o vevis
simpri chê voe mate di fâmi
balâ. O conservi il ricuart dal vuestri
bussâ e al mi plasarès un grum ch'al sêti
une prove ch'o soi desiderade e amade
da vô. O soi pronte a mostraus il gno
amôr disinteressade e zence cal-
cul e so volês veramenti viodimi
zence nissun riten daûs la mê anime
nude, degniait amancul vignî a cjase mê.
O cjacararin francamenti enfre amîs.
Us mostrarai cemût ch'a puès sei le mule
buine di dâus l'afezion
le plui strete e la plui profonde
cemût ch'a puès sei le femine plui fedêl e sigure
ch'o podeis imagjinâ. Ah che le vuestre
afezion a mi sarà dôlce, ah che la solitudin ch'a mi col-
mace cussí lungje e dure e sarà ben
dificil e la mê anime
scuesse. Vignît prest so vês chê di fâmi
dismenteâ parcé ch'a vô vô o mi vuei
sotometi interamenti.
Sono felice di dirvi che ho
ben capito l'altro giorno che avevate
una voglia matta di fare quel
ballo. Conservo il ricordo del vostro
amore e amerei molto che sia
una prova che sono amata e desiderata
da voi. Sono pronta a mostrarvi il mio
affetto con disinteressamento e nel rin-
culo se volete veramente vedermi
donarvi senza alcun artificio la mia anima
nuda, degnate almeno venir a casa mia.
Parleremo francamente tra amici.
Vi proveró che sono la ragazza
capace di portarvi l'affezione
la più stretta e la più profonda,
la sposa più fidele e più sicura
che possiate immaginare! Ah che il vostro
ardore mi sarà dolce, e come il
desiderio sarà lungo e duro e sovente ben
penibile nel mio cuore
scosso! Venite molto presto se volete
sentirmi dire che a voi
mi sottopongo interamente.
L'originale in francese
Cher ami,
Je suis heureuse de vous dire que j'ai
bien compris l'autre jour que vous aviez
toujours une envie folle de me faire
danser. Je conserve ce souvenir de votre
baiser et j'aimerais beaucoup que ce soit
une preuve que je suis aimée et désirée
par vous. Je suis prête a vous montrer mon
affection toute désintéressé et sans cal-
cul et si vous voulez vraiment me voir
vous délivrer sans aucun artifice mon âme
nue, daignez au moins venir chez moi.
Nous bavarderons franchement entre amis.
Je vous prouverais que je suis la fille
capable de vous apporter l'affection
la plus étroite et la plus profonde,
l'épouse la plus fidèle et la plus sure
que vous puissiez imaginer!! Ah que votre
amour me sera doux, que la solitude qui m'ha-
bite est longue et dure et souvent bien
pénible et mon âme souvent é-
branlée. Venez bien vite si vous pouvez me la
faire oublier, et a vous je veux me re-
mettre entièrement.
Già all'epoca di G. Sand, era proibito alle donne portare i pantaloni e, lo é ancora oggi secondo la stessa legge del 1799. Nessuno é ancora riuscito a farla abolire benché nessuna donna sia mai stata punita per questo.
15 apr 2008
14 apr 2008
Suspense, suspance, suspence o sospens?
Giusto due parole su una parola: Suspense.
Suspense é una parola inglese presa ai francesi nel 15° secolo e poi tornata in Francia con pronuncia inglese ma ormai adottata dappertutto anche senza films e senza Hichcock.
In Francia si usa esattamente con la stessa scrittura ma pronunciata alla francese diventa süspàn poiché la e ne la s sono mute.
Un'altro esemprio simile é la parola design che in italia tutti pronunciano male poiché dicono desaign. Se si vuole pronunciare correttamente l'inglese sarebbe meglio dire disain altrimenti si dimostra che si conosce solo la metà della pronuncia e se si é del mestiere si dà l'impressione di non conoscerlo bene:-)
Grazie in anticipo per il vostro commento se giudicate la mia info utile per voi. Non occorre iscriversi né ci vuole passwords.
Lavors in cjase / Lavori in casa
O disarês che so invidi cualchidun al é dome par vê le scûse di netâ le cjase. Spiritôs! So fos come Francis Bacon, o no netarès mai le cjase e o cjaminarès sù 20cm di porcarie ma no soi come lui, forsit par chel o pituri di mancul:-)
Cun le primevere, le prime a rivâ e sarà une persone di gust e alore o prepari le cjase. Baste ch'o rivi adore a finî pe fin dal mês.
Come che vinars o m'in voi ancjemó par 5 dîs, a sarà dure ma o provarai. Us mostrarai il risultât.
Cos'é? Fa due metri cinquanta su 78cm e 4cm di spessore. Fa parte dei miei lavori in corso.
Ogni volta che invito qualcuno , ne approfitto per far pulire tutta la casa.
Direte forse che se invito é solo per aver la scusa per pulire la casa. Spiritosi!
Se fossi Francis Bacon, non pulirei mai la casa e camminerei su 20 cm di porcheria ma non sono lui e forse per questo dipingo anche di meno. Con la primavera, il primo invitato arriva fine aprile. Siccome é una persona di gusto ne approfitto anche per fare un lavoro che ho incominciato 6 anni fa e che adesso vorrei finire in due settimane:-)...Se non partissi ancora cinque giorni venerdí prossimo. Comunque vi faró vedere il risultato...Se riesco a finire:-)
12 apr 2008
La tolerance / La Tolleranza
Al circolo dei poliglotti ci vado per metter la lingua in vacanza. Si beve una birra e si parla con quello che capita. Ogni tavolo una lingua diversa. Al tavolo italiano ieri ho incontrato una russa con suo marito italiano e tutta la sua famiglia appena arrivata da Roma. Pensavo di poter imparare qualche bella espressione romana ma la discussione s'aggirava intorno della tolleranza e dell'omosessualità. La signora russa non sembrava molto contenta di dover dire che tra i presenti su quattro nipoti c'erano ben due lesbiche e un gay.
- Ma a te ti piacerebbe se tuo figlio fosse gay? Chiedeva al marito
- Su dai, le dice il marito, devi essere tollerante.
non siamo più al secolo scorso. Dovresti aggiornarti.
-Va bene, allora perché non prendete un cane o un cavallo ? Dice lei. -Prendete una pecora, che cosí avrete anche un buon cuscino.
-Ma dai, cosa dici. Non é la stessa cosa. dicono tutti in coro
-Ma se si vuole essere tolleranti, dov'é il limite? non avete detto che la società cambia? Bisogna aggiornarsi!
Gulp, tra gli oh e gli ha di tutti gli altri, la mia birra era finita e comunque dovevo cambiar tavolo.
Al circul dai poliglots o voi par meti le lenghe in vacanze. A si bêf une bire cun cui ch'al capite. Ogni taule, une lenghe difarent. Nue taulis furlanis ma in te taule taliane iar o crodevi d'imparâ cualchi espression tipiche dai romans parcé ch'a in d'ere une famee di romans ch'a erin vignûts a cjatâ il barbe, a pene rimaridât cun tune russe . Le discussion invesit a girave ator de tolerance e de omosesualitât.
Le siore russe a diseve al so omp:
-Ma cji plasaressial a ti se il nestri fi al fos gay?
-Sù mo dai, al bisugne esi tolerants. al rispuindeve lui.
-No ma, cji plasaressial? Rispuindimi.
-Sù mo dai...
-Ma ce mâl in d'îsal, le societât a é cambiade, cumó a é une rôbe naturâl, a dîs une niece. No sin plui tal siecul passât. A tu âs di agjornâti.
-Alore parcé no cjapistu un cjaval o un cjan o magari une piôre che cun lis piôris a tu cji fâs ancje un bon cuscin...
- Eh ma ce vatu a cirî cumó mo, su mo sù.. Squasi ducj in coro.
- Ma indulà îsal il limit de tolerance? No vêso dite che le societât a gambie? Ogjiornatsi!
La mê bire a ere finide e o scuignivi gambiâ di taule.
Da no lèi / Da non leggere
Ma scrivi un libri sul parcé ch'o no ju ai lèts, bielzà mi stufe, dutcâs, eco, al é zà une setemane ch'o cîr di viodi un DVD merecan che un amîc al mi a presentât come un documentari scientific premiât ch'al cjacare di mecaniche cuantiche dal cuâl al é fintramai stât scrit un libri, ma o no rivi.
Stant al fat che cumó, sa tu âs un rafredôr a no tu vâs plui dal miedi ma dal computer, dopo èsi colât indurmidît pe tiarce vôlte o mi soi butât cun rabie su internet par cirî di savê il parcé.
Prime scuvierte: il DVD What the bleep do we know al ere stât tradot in dutis lis lenghis ma no ancjemó in talian, né in rus. Normâl, o ai pensât subite, da nô, come da lôr o sin simpri in ritart. Spiete ch'o lu tradusi alore par furlan...Ah si?
Seconde scuvierte: In France al vegnarà fûr il mês ch'al ven e a prometin une campagne publicitarie a la Berluscon. Duncje?
Nue, le tiarce scuvierte a é che l'immens succès declarât al sarès stât moltiplicât par mil stant al fat che in dute le Americhe a sarès dome i 60 teatros indulà che il film al é stât mostrât...E alore?
A- Il film al é prodot da une sette clamade Rathma school of enlightenment.
B-I regjists dal film a son trê membros de sette.
C-Trê dai scienziâts intervistâts a son membros de sette. Un al é student, chel âltri al é professôr ma al sarès un vescuf-fenôli irlandês scjampât da Dublin par vie di un scandul di abûs sesuâls, e le tiarce persone a é le parone.
D- Un dai scienziâts "intervistâts" David Albert, al a declarât dopo vê vidût il film di sintîsi oltragjât pe maniêre che le so interviste a é stade manipolade par mostrâ il contrari di ce ch'al veve dite.
E- Le parone, ch'a no si sà parcé, a cjacare l'inglês cun lis erres ch'a rundulin come chês dai vecjos films di Hollywood, a é jê chê ch'a a scrit ducj i libris ch'o no learai mai nancje sa mi copin cumó ch'o sai ch'a si é auto-proclamade la reincarnazion dal vêr Ramtha vivût 35.000 ains fa e che nissun al a mai sintût cjacarâ fint che jê a lu tiri fûr disint che un'altri ciarlatan dal 1900 Edgar Cayce, a i vedi trasmitût i podêrs.
F- Dopo sei tornât sul DVD, o ai vidût che enfre lis sequencis cualchi vôlte a cji rivin segnos strans, che parcé ch'a son courts, a no tu fâs atenzion ma che cjalant cun atenzion a tu scuviergis ch'a son i segnos cabalistics doprâts ancje pai ipnotizatôrs, Il fil a plomb, le bilance...ecc. Folc ju trai, forsit par chel o mi soi indurmidît a ogni colp!
G- Sa nol bastàs, lait a cirî di besôi so vês di crodi ce ch'o ai cjatât o ce ch'o cjatarês.
H- So no vês capît un acca o sês come me ma amancul no vin bisugne di rivâ a la zeta:-)
Stando al fatto che adesso non vado più dal medico neanche per un raffreddore ma vado al PC, dopo esser caduto morto addormentato per la terza volta, mi son gettato con rabbia su internet per saperne di più. .
Prima scoperta: Il DVD What the Bleep Do We Know!?. era stato tradotto in tutte le lingue meno che in italiano e in russo e là mi dicevo, normale, noi, come loro, siamo sempre in ritardo su tutto. Ah si?
Seconda scoperta: In Francia uscirà solo il mese prossimo e col Sarcozy ai comandi rischia d'influenzare tutti i Berlusconi che non vanno a messa la domenica in Italia. Dunque?
Terza scoperta: Il film non ha affatto avuto un successo mostruoso come c'é scritto nel sito ma é stato proiettato solo in 60 teatri americani. E llora?
a- Il film é prodotto da una setta chiamata Ramtha
b-I registi sono tre membri della setta.
c-Due degli scienzati intervistati sono uno studente e un professore nella setta stessa.
d-Il secondo é un prete irlandese scappato in America per via di una storia, di abusi sessuali.
e-Uno dei scienziati intervistati, David Albert, ha dichiarato sentirsi oltraggiato e che se avesse saputo che le sue parole fossero state manipolate per dire il contrario di quello che aveva detto, non si sarebbe mai fatto intervistare.
f-L'intervistata principale del film che parla l'inglese con l'accento hollywodiano degli anni 30 é la grande Ramtha in persona ma lo saprai solo quando troverai la sua foto in tutti i siti internet che parlano dei suoi numerosi libri che appunto non leggeró mai sapendo che si é autoproclamata la reincarnazione del guerriero Ramtha vissuto 35.000 anni fa e che ha ispirato anche un'altro ciarlatano del 1900 chiamato Edgar Cayce.
g- Tornando poi sul DVD, ho notato che tra i cambi di sequenza, ci sono dei segni cabalistici adoperati spesso anche dagli ipnotizzatori, quali il filo a piombo, la bilancia...Che appaiono senza ragione alcuna per cortissimi istanti ma che adesso spiego sorridendo col fatto che mi sono addormentato sù tre volte di seguito.
h- Arrivati qua, se non avete capito un'acca e che siete come me, non c'é più bisogno d'andare fino alla zeta e mi fermo qua:-)
Ciao e buon week-end
http://www.ipnosiregressiva.it/channeling-guide-spirituali/articoli/introduzione_al_messaggio_ramtha_articolo_sui_channeling_conosciuti.php
http://www.sceptiques.qc.ca/dictionnaire/channeling.html
http://www.solonewage.it/Libri-maestri-spirituali/libreria-Ramtha.htm
http://www.whatthebleep.com/index2.shtml
11 apr 2008
Sito, ch'a cole / Silenzio, che cade.
To know or not to know (Test ADN)
Tai USA, da 3 mês par 20€ a si puès comprâ in tai 4.363 drugstores Rite Aid, il kit dal test ADN in vendite libare. Dopo vê zontâde le salive o il cjavel o lu mandais in laboratori e par 99E o vês il risultât par fax o par e-mail. In Europe o ai cjatât bielzà chei ch'a lu comprin in Americhe e ch'a lu vendin par 199 a 268€ par internet. Forsit, come me, o no sês interessâts di savê cui ch'al é vuestri pâri o il vuestri fi a us interesse juste di sei e vonde ma secont lis statistichis, le magjorance dai test a son domandâts das feminis. Cuissà parce?:-) Bisugne dî dut. Un pêl di cûl o un di cjâf al permet ancje di savê se il vuestri frutin al si droghe o se il vuestri futûr al s'incjoche ma ancje di savê a cê maladîs ereditariis ch'a si puès vê. So vês chê di fâ un test, da vêr furlan o varês di sigûr amancul un cusin merecan ch'al puès udâus a vê mâl tal cûr tant ch'o stais ben o a vê ben tal cjâf se da cumó o scomençais a stâ mâl:-)
Adesso, se andate su internet in Europa costano dai 199 a 268€. Ma da veri italiani, avrete tutti almeno un cugino in America che vi puó aiutare ad aver mal di cuore adesso che state bene o guarir la testa se da adesso incominciate a star male:-)
10 apr 2008
Sboradis lirichis / L'art nouveau
Aromai ce che prime al ere volgâr cumó al devente distinguish. Il cjacarâ furlan al sarès un grum di mode a Parigji se dome cualchidun al fasarès le promozion. Mi spiêghi. Mandâ une mule in mone disint :Va caghe sborade di une mule, al sarès plui sonoro che dî : Va chier sale éjaculée.
Inutil vaî, o lu dîs par ridi.
Da doman e fint al 7 di lùi il pitôr belga Jan Fabre al a ricevût cjarte blancje dal Louvre par fâ ce ch'al ûl e alore al organize une mostre dal titul :L'agnul de metamorfosis. Dut un program ancje sa nol ûl disi nuie stant al fat, che le mostre a ûl meti in contrast le piture clasiche e religjôse cun le sô... So us invidi da me une dí, us menarai a visitâ il palaç dal gno vissin il re e us mostrarai une forme sui trê metros picjade tar un sufit dal palaç ch'a é dute fate di cuarps di scarabeos verts. L'efiet visuâl al é insolit e avonde fuart in tun palaç neo classic. Vidût il sucès, o crôt ch'a nol cjatave plui scarabeos avonde da copâ jù pes Africhis e alore al si é mitût a disegnâ cul so sanc e cun le so sbore che, da doman, al espon al Louvre.
Fabre al spiegave al gjornalist di Euronews che prime al sbore sun tune pagjine e dopo vê spietât qualchi minût che le sbore a s'inliquidi al scomence a tirâ cualchi linie cun pinei o a slungjâ lis gotis semenadis ai pêi di cûl.
Se chest al é volgarizâ l'art par fâle diventâ plui popolâr, a mi al mi somee come une storie d'amôr ch'a devente porno.
No soi rivât a timp a fâ une foto di une des sôs sboradis ma so volês o us met achi une des mês. Volêso une opare espressionist plene di energjie?
O scuignîs spietâ amancul quindis dîs ch'o fasi astinence par cjariâ lis batariis, cjapâ le corse, e duncje us costarà di plui parcé che so no sai a ce distance meti une A4 o scuignarai meti une A3, A2 o A1 e pierdi il plasê par concentrâmi sul tîr.
Se invesit une sborade primaverîl fate a le svuelte ma plene di spontaneitât us baste us fasarai un bon prêsit. Us garantís une man che tricule di emozion incjantade in te ciulade contignude de mê firme finâl.
Par une vôlte, invesit di sintîmi mone o mi sintarai fiêr.
Distrigaitsi prime ch'a mi secjin lis balis. Se po no soi stât avonde volgâr e ch'o no finís tal cesso dal Louvre, o cjatarês simpri un cjanton par metimi in mostre tal vuestri.
Come ch'o no rivi a fâ netâ le cjase che cuant ch'o invidi cualchidun, so vês chê di viodi il palaç cul Fabre, us dîs bielzà che dal 29/4 al 29/5 o ai zà cualchi ospit e che dal 19 al 22 o soi ancjemó a zonzo. Duncje, o ben o vignîs prime o enfre, o dopo o cuissà cuant ma so puartais un linsûl par vê lis mês macjis garantidis, o scuignarês forsit dâmi une man par cjatâ l'ispirazion:-)
Dunque, non faró la traduzione esatta anche se il friulano in questo caso spacca di più.
Volevo dirvi che da domani c'é un avvenimento che lascierà il segno. Con i cinquanta milioni d'entrate annuali del Vaticano, la Gioconda di Leonardo al Louvre non bastava e allora
da domani ci sarà l'angelo della metamorfosi di Jan Fabre. Tutto un programma di buongusto ideato da lui per mettere in contrasto le opere dei primitivi fiamminghi e altri di sua scielta con le sue proprie opere. Nel palazzo del mio vicino il ré, in una grande sala senza scopo c'é una macchia verde iridescente di tre metri sul soffitto. E fatta con gusci di scarabei ideata dal Fabre. Dopo questo successo, di sicuro ne avrebbe potuto farne molte altre ma aveva forse difficoltà per trovar le materie prime o un'altro palazzo reale, non so, comunque ora sarà al Louvre fino al 7 luglio con altre opere ed altre materie prime tali il sangue e lo sperma. Si, lo so, ci sono anche quelli che lo fanno con la propria merda. Scusate del poco. So che la volgarità é di moda, anzi , diventa poesia, alta letteratura, da cantare all'opera da appendere nei musei tra tutti gli altri poveri impiccati.
Lo so, é come una storia d'amore che diventa pornografica ma Fabre sembra serio nel volgarizzare l'arte e al giornalista di Euronews, spiegava che per fare queste opere, si masturbava ejaculando con arte sul foglio. Poi lasciava che lo sperma diventi più liquido prima di tirar dentro qualche linea o allungare una pennellata con ciuffi di peli personali.
Non son riuscito a registrare una delle sue ejaculazioni allora ve ne metto una delle mie.
Inutile piangere per me, lo faccio per ridere.
Questa é la prima, ho messo poi dei pigmenti blu ed ho misciato al medium che non era mai sufficente e perció ho dovuto farmi aiutare per trovar l'ispirazione.Per questo sembra un pó molle. Forse sembra anche un po cupo ma chi ha mai goduto facendosi una risata invece di lamentarsi del dolore? Io no.
Adesso, dovrei provare a far almeno 15 giorni di astinenza per fare un'opera impressionista in formato gigante, alla Van Gogh, piena di energia e di tocchi stampati, inzaccherati, poi magari leccati prima di esser gridati nella firma finale. Costerà cara.
Per gli amici invece, ho in progetto una nuova collezione di opere in formato ridotto frutto di ejaculazioni fatte alla svelta qua e là, certo, ma piene di espressione dove l'emozione della mano tremante si leggerà nelle macchie leggere negli orli arrotondati e superposti da aureole delicate e appena visibili.
Per una volta invece di sentirmi schiavo umiliato mi sentiró sciocco ma fiero di esserlo.
OK, basta. Se venite da me vi porto a vedere la macchia scarabeica di Fabre, per il resto, improvviseremo:-)
Imigrâts clandestins / Immigrati clandestini
A sberghelave come so no i vès dât da mangjâ par un mês e alore o i ai dât le colaseon par fâle tasê ma sicome ch'o ai lassât le puarte viarte e a bailât a mangjâ e po cumó le ai enfre lis gjambis ch'a mi domande cualchi cjarece. E je doi propite come ch'a i plâs a jê. Ma jê, a mi ten cun le talpe parcé ch'a no si fide e cussí so tiri vie le man a tire fûr lis grifis. Duncje, par continuâ a scrivi o scuen fâ finte di dai une pidade e se dut al mi và ben le fâs scjampâ zence vê une sgrifignade e par ch'a no torni a rompimi i..., o sciari le puarte senó a finís par metisi a durmî sù le tastêre ch'al é il puèst indulà che a plui probabilitâts di cjatâ lis mês mans cuant ch'o soi in ufici:-)
I sans papiers sono gl'immigrati clandestini che vogliono aver i documenti di soggiorno con la fame (Per non dire con la forza) e che non li ottengono per varie ragioni che non conto discutere poiché immigrato io stesso. Peró questo mi fa pensare alla mia gatta che ha appena ricevuto la sua colazione allorché non ho ancora ricevuto la mia ma siccome ho lasciato la porta dell'ufficio aperta, lei s'e messa tra le mie gambe per avere anche una carezza.
E gliela dó volentieri come le piace a lei ma lei non si fida e mi tiene la mano con la zampa in caso volessi smettere di accarezzarla per scrivere le solite cazzate a chissà quale gatta straniera con quel aggeggio pieno di tasti. Cosí, la zampa già pronta, appena mi fermo, lei tira fuori le unghie. Per lei, sono obbligato di accarezzarla sennó mi graffia. Dunque, per continuare a scrivere devo far finta di dargli un calcio e se mi và bene me la tiro senza un graffio. Poi, per non lasciarla tornare a rompermi le... La chiudo fuori là. Altrimenti finisce per mettersi a dormire sulla tastiera che é il posto dove ha più probabilità di trovar le mie mani quando sono in ufficio:-)
O tu cjarecis o cji sgrifigni.
O m'accarezzi o ti graffio.
09 apr 2008
Ray de Scarpe / Raimondo Scarpa
Il gno vissin al si fâs clamâ Raimondo Scarpa par podê vendi a l'ingruès lis scarpis slovachis ch'al vent pôc d'istès. Al veve scomençât i studis in tun seminari prime di gambiâ di strade ancje s'al veve bielzà ricevût il batêsin e le crêsime gay. Nue cuintri i gay ma cuintri lis crêsimis si e nue cuintri le glêsie ma cuintri lis falopis dai prêdis si.
No sai s'al in d'é un Diu ch'al esisti al di fûr di chel ch'o vin in nô ma se par fâ chel ch'o vin, o vin bisugne di 6 miliarts di personis o varessin di preâ i nestris atomos personâi invesit di lâ a cirî confuarts cun Allah, Crist o Crisna, sorêli o lunis, sa si a voe di gambiâ il mont.
No soi ne gay ne nue ma a mi Raimont al mi plâs. Tant ch'o soi daûr a scjariâ i miei sacs di gès lui al mi nete il marcepît come s'al fós il so.
- Al mi calme. Dissal. E ogni vôlte ch'al a voe di distindi i niérs al cjape sù le scovute e le patumiêre e al fâs 100 metros di strade.Sa si fós ducj come lui a si puedarès gambiâ il mont.
Naturalmenti an saran simpri chei ch'a disaran che i gays a no fasin fruts e che se i fruts a no sporcjassin le strade il Ray a nol varès nue di fâ...
Ecco, io non sono ne gay ne niente ma Raymond mi piace. Mentre scarico i miei sacchi di gesso, lui sta pulendo il marciapiedi con tanto di patumiera e scopino. Ció lo distende, dice. Ogni volta che ha voglia di rilassarsi, esce e pulisce cento metri di strada.Fossimo tutti come lui, il mondo potrebbe veramente cambiare. Naturalmente, diranno gli ironici, i gay non fanno bambini e il Ray non avrebbe niente da fare se nessuno sporcasse la strada...
Colôrs / Colori / Couleurs
Nue vueris, nue di catastrofic, nue muarts, nue ferîts, nue scioperos, nue politiche, nue pape. dome cualchi colôr. So vês chê di fâ colaseon, tant al vâl mangjâ in pâs.O mi scûsi di no vê âltri da dî che ce ch'al mi pâr ben o bon.
Ancora qualche aiuola colorata per la colazione. Poi a pranzo o a cena vedremo.
Niente guerre, niente catastrofi, morti, feriti e scioperi. Niente politica e niente papa. Mi scuso di non aver altro da dire che ció che mi par buono e bello.
08 apr 2008
Lenghis /lingue/Languages/Langues/Idiomas/ecc.
No sai so vês rimarcât, ma a son lenghis che cuant ch'a no si lis capis, a si disarès ch'a son fatis dome di blestemis. Invesit a son âltris ch'a nus somein subite bielis e a si volarès cognossilis magari par dî ce ch'a no si sà plui dî in te nestre lenghe o par capi miôr le int ch'a le cjacare.
Sfortunatamenti, cul lengaç dai computers, o sin daûr a gambiâ i valôrs. Come in Olandês, ancje in tes lenghis scandinâvs e doprin lis doplis vocâls.Se prime, meti un acent cisrconflés sun tune vocâl al someave plui inteligjent che meti dôs vocâls, cumó al sarès scuâsit mone di insisti cui acents cuant che a si puedarès fâ di mancul tignint cont che cui computers, mancul acents al in d'é e miôr al và. Bielzà, par soridi a si fâs :-) e par ridi a si fâs :-)) e par dî ch'a si và a cagâ a si dîs ch'a si và a downlodâ. Cemût? No lu vês ancjemó dite?
Direi che l'inglese non sia altro che dell'olandese ricamato di francese come il Friulano é del latino mascherato d'italiano con qualche spruzzo di tedesco e influenze varie per tutte e due.
Comunquessia, uno che dice green street mi sembra più educato che uno che dice groenstraat:-)
Avrete già notato che in certe lingue, quando no si capisce un'acca, si direbbe che la lingua é fatta di bestemmie mentre altre sembrano fatte quasi solo per far poesia e perció si vorrebbe conoscere per poter dire magari ció che non siamo più capaci di dire normalmente nella nostra lingua o per conoscere meglio la gente che le parla. Comunquessia, col linguaggio dei compiuters tutto sta cambiando.
Le vocali doppie sono utilizzate anche nelle lingue scandinave ma il fatto di mettere un accento circonflesso al posto di una doppia vocale come in friulano o in francese ormai sembra meno interessante poiché coi compiuters é meglio non aver accenti ma di parlare senza intonazione, senza inflessioni. Ormai per sorridere si fa :-) e per ridere si fa :-))), se si parla d'immondizie si cambia subito in :-( e per dire che si và in bagno si dice che si và a downlodare... Come, non si dice ancora da voi?
Keukenhof (Lisse)
En être bleu, al volarès dî iessint blù, sei inamorât. Chiste espresion francês o le slargji disint che l'amôr al é blù e vuê o met drenti dut il blù ch'o ai cjatât pe strade. Naturalmenti, infedêl o debul, avit o golôs, o ai cedût ancje a chei âltris colôrs ma vuê dome blù par colaseon.
Imagjinait che cjalant pal balcon le vuestre mont a sedi tapezade di chestis rôsis. So vessis un lâc dongje o lu viodaressis prime in te âghe e o deventaressis ancjemó plui "blù", e so vessis il mâr o lu viodaressis prime sul Vesuvio e o saressis ancjemó plui napoletan di simpri.
I olandês a no si rindin cont. Lôr a lu fasin pai bêz. E lavorin un grum par esi i plui competitîfs e a esi i plui grancj esportadôrs dal mont in rôsis. Dut chest squâsi zence sorêli e un grum di vint che une di si e une di no, us tocje ancje vuâltris cuant ch'o lais in Olande. Al ûl une zornade par visitâ il parco e i padilions ch'a son drenti e o ai vût il sorêli dut il dí.
Domenie, le int a ere ecitade, a sorideve esaltade, e meteve i rifiutos tai cestins, lis stradis, squadradis da marangon no an nissun ciment ch'al passe plui in là che le linie dal vert e cui gambos des rôsis drets come fusei e le arbe petenade come une côce di marines dut al ere net e in ordint come in tune cusine (Keuken) o come in tun zardin (hof) olandês.
En être bleu e cioé esserne blù, esserne innamorato. Questa espressione francese la estendo dicendo che l'amore é blú e ci metto dentro tutto quello che di blu ho trovato per strada.Naturalmente, infedele o debole, avido o goloso ho ceduto anche agli altri colori ma oggi solo blu per colazione. Immaginate che guardando dalla finestra i vostri monti siano tapezzati da questi blu. Chi ha un lago lo scoprirebbe prima nell'acqua e ne sarebbe ancora più "blù" e chi ha il mare lo scoprirebbe prima sul Vesuvio e sarebbe ancora più napoletano di sempre:-)
Gli olandesi non se ne rendono conto.Loro lo fanno per i soldi. Lavorano sodo per essere i più competitivi del mondo in questo genere di commercio e ci riescono. Per visitare il parco con tutti i padiglioni all'interno ci vuole una giornata. La gente ha il sorriso, si esalta, mette i rifiuti per bene nei cestini, le strade sono squadrate a dovere perché nessun cemento vada più in là che la linea verde e che i gambi dei fiori siano dritti come penne a biro che coi filini d'erba pettinati come cocce di marines tutto sia in ordine e pulito come in una cucina (Keuken) o in un giardino (hof) olandese:-)
Articolo correlato: Goduria pubblica
Torna indietro


c: text/html

text:
Par un ch'a le à simpri cui plevans o scuegnivi ancje vêle cui miedis.
Che sedi par vie che a son ducj da meti cui sorestants? Tar chest câs o varès di sei socialist ma no lu soi. Anzit, no mi mancjie mai li smicje par traur une pidade cuant che mi cjape.
Ma ce ao da disi cuintri i miedis? Nuie da dî, dome da ridî.
Viodêt vualtris se ridi cul ridî us conven.
Seont cuatri statistichis cjatadis sul sito dal Health Science institute, al si é savût che cuant che i miedis a son in siopero
le mortalitât a cale dal 18 al 50 par cent. Chest al volarès dî che mancul a si và dal miedi e mancul a si riscje di morî. Se po a si sà che in Americhe a 'nd è cuarante mil omicidis par an e che a si riscje 3 voltis di plui di sei copât par un miedi che par
un colp di sclope, a si pues scomençâ a cjalâ il nestri miedi cun sospiet bielzà in te scune.
Parcé saressial miôr che un merecan?
Ce disi dai miedis inglês se seont lis statistichis e causin cui lôrs erôrs plui di 40.000
muarts par an e che chest al ûl dî che a a son le tierce cause plui impuartant dopo chei dai cancros e dai atacs di cûr.
Robis da mats che forsit in Italie, paîs cognossût pal so sisteme miôr che tar chei altris paîs,
al puedarès sei inmô miôr...Ven a stâi piês. Viodêt vualtris.
Statistichis
Tal 2000 i miedis israelians a son lâts in siopero 4 setemanis. Risultât? 40% di
muarts di mancul.
Tal 1976 a los Angeles i miedis e an fat siopero. Risultât tar chest periodo:
18% di muarts di mancul.
Tal 1973 inmò in Israêl un siopero di 4 setemanis al à fat sbassà le mortalitât dal 50%!
Tal 1972 a Bogota i miedis a vevin decidût di no cjapâ plui nissun tes urgjencis.
E i muarts a son diminuîts dal 35%.
A chest pont, si varès di scomençâ a domandâsi il parcé che cuant ae Rai e fasin siopero
i programs a son miôr di cuant che no lu fan. Daspò, si varès di viodi cemût fà par eliminâ ducj i politics da cuant chi vin viodût che un paîs al puès lâ indenant benon cence guviern come ch'al é sucedût in Belgjiche par plui di un an. Dome une robe, no ai cjatât inmó il mût di rivâ prime cuant che i ferovîrs a no lavorin, ma sicome chi rivi in ritart ancje cuant che a lavorin, dulà ise le difarence?

robotstxt: allowed

filter: keep


text:
Di Napoleon, in Friûl a si cjacare pôc ma intun grum di altris puescj a son simpri chei nostalgjics che lu tirin fûr cun dutis lis salsis come se nol fos stât un piçul Hitler o un piçul Stalin. A 20km da Bruxelles il cjamp de batae al é simpri chel stès e al tire ogni ant sui 350000 turiscj dal mont intîr. Par fâ viodi ai turiscj il cjamp di batae, dîs agns dopo le batae a é stade fate sù une culine cun tun monument par sôre: Un leon zirât viers le France come par dî ai francês di no provâ plui a lâ cuintri i inglês se a son aleâts ai todescs, ai rùs e ai olandês. Un francês spiritôs al veve subite dite che se il leon al mostre il mussic ae France, al ûl dî che al mostre il cûl a l'Inghiltere e chest al é inmó piês. Li parsôre o ai fat une cjançon. Une robe che nissun furlan nol varès fat se nol fos come me lât lí par lavôr. Di fat, tal museo Wellington il personagjo principâl al é vignût fûr dai miei dêts.
O sarès duncje plui inglês che francês ma i ai fat lis peraulis in francês.
Ogni tre anni a Waterloo si rifa la storia della battaglia con migliaia di figuranti vestiti da militari con divise variopinte e tutta la giornata si puó assistere a delle false battaglie dove si tira a bianco ma con le stesse armi.
Lí niente bandiere-arcobaleno ma una grande kermesse che attira molti turisti tra i 350000 all'anno. Che dire?
Sarebbe veramente di mauvais ton se in Russia si facesse la stessa cosa con la battaglia di Stalingrado contro i tedeschi oppur con la battaglia di Borodino dove, se Napoleone ha vinto, era solo per arrivare a Mosca e poi squalgliarsela prima di morire di freddo.Mah! Meglio girarla in ridere e farci sù una canzone per i turisti.
Essendo gli italiani poco interessati a questo "eroe", non potevo far la canzone che in francese. Capirà chi potrà. Anzi, col blog bloccato, leggerà chi oserà avventurarsi dentro.


text:
V
êso zà vidût che tes sitâts lis chechis e i cuarvats a son daûr a fâ scjampâ duç i ucei plui piçui?
Al si disarès che le nature aé daûr a impuestâ gnovis regulis come in te nestre societât. A vincin i plui slavrâts, i plui furbos e i plui grancj a mangjin chei piçui. I passars a deventin simpri plui rârs.
Isal cussí ancje in te nestre societât? Viodêt achi:S
ule terace in front de taule de cusine, un mierli elegantissim al ven a girâ lis fueis une par une par viodi sa nol cjate un vièr da mangjâ.
Une cheche vistide di nêri e di blanc cun tune code di spadacin a ven a fâ pôre a di duç ma il piçon che par contrast al somée a un ippopotamo volant a nol é par nue intimidît e al fâs scjampâ le cheche. Il cuarvat al rive jù in pichiade dome par puartâ vie il vuès di poleç ch'o trai jù tal prât al gjat. Il passar , puarin, al rive l'ultim e cuant ch'a non d'é plui nissun. Al somee spierdût. Al ven ogni dí a viodi so vin mitût alc e cuant ch'o no soi in cjase, cuissà ce ch'al fâs. Forsit al toche il vêri dal balcon cul bec, come ch'al faseve une dí un piçon...
Viodintlu saltuçâ da un bacon a chel âltri, o mi domandi cemût che cheste besteute cussí ninine
a rive adore a organizâsi par vê di mangjâ ogni dí. Cemût fasial a viodi chei granei cussí piçui ch'o vin butât di fûr? Cemût si visial de nestre terace? Tros kms faraial par rivâ fint achi?
Il vissin, sù chest, al rive e al mi conte che so mâri a lu a clamât par domandai di cjapâ in cjase so sûr, che jê a 'n d'à avonde di mantignîle.
Ma, mame, e a 28 ains, parcé no vadie a lavorâ ?
- A dîs ch'a é apatiche e ch'a no i interesse nuie.
- Ma mame, tu sês pur lade avôre tu cuant ch'a tu vevis 17 ains, a no tu âs che da dial.
- Si ma in chê vôlte a erin âltris timps. Toilile tu, che jo o soi strache.
- Ma mame, ancje jó o ai scomençât a lavorâ ae stesse etât, parcé no jê?
- Eh ma tu a tu sês un omp e jê aé une femine. Sumo, tolile!
- Ma mame, ancje le me femine a lavorave prime ch'a si si maridi parcé no jê?
- Eh ma ostie, a tu 'n d'âs simpri une di scûse. Va in mone!
Cluc. Le mâri a veve tacât il telefono..
O mi domandi tros ains che un adult al a di vê prime di rivâ a competi cun tun passar di doi tre mês par savê nudrîsi di besôl. Tros? Indulà sino daûr a lâ?
Aé vere, cuant che un ucel al a le etât di savê svualâ, i gjenitôrs a jù sburtin fûr dal nît e a son obleâts d'imparâ a svualâ se an voe di sôrevivi.
Ce si varesial alore di fâ sa si a fruts? Le societât a cambie.
Prime a si faseve fruts par vê un sosten da vecjos. Cumó al é miôr di no fâ il mone par no vêju da mantignî fint ai bêz de pension.
Se une dí un ucel us sbitíe alc sul cjâf, no stait a blestemâ. Al é un ch'al passe par fâus cucu:-)
Il vissin al si é sfogât e jó us ai fat il gno cucu. Bondi:-)


text:
Vector nature ai Free vector We have about (1,019) Free vector ai, eps, cdr, svg format in (1/34) pages
Popular tags: nature nature ai leaf green summer spring vector flower illustration and painting environment abstract plant design background floral
nature nature ai vector nature ai vector natural ai blue nature ai format morning nature ai nature ai download free nature ai nature ai free vector nature ai vector vector frame nature ai vector colorful nature ai natural ai line nature ai nature ai logo floral nature ai nature ai patterns vector line nature ai background natural ai free vector nature ai fruit nature ai format natur ai nature ai free nature ai file color nature ai human nature ai frame nature ai vector natur ai india nature ai woman nature ai green natural ai


text:
Il document dal Comitât 482 pes elezions regjonâls dal 2013 al sburtave par un cambiament di mentalitât inte politiche regjonâl par finîle di pensâ che promovi e doprâ in maniere normâl furlan, sloven e todesc al sedi alc di imponût de leç o, piês ancjemò, une straçarie, e tacâ invezit a viodi chestis lenghis tant che une ricjece par ducj dal pont di viste de cressite culturâl, sociâl e ancje economiche. Magari cussì no, a lei lis rispuestis che nus son rivadis, si viôt benon che chest cambiament no si lu à ancjemò vût; no almancul framieç dai candidâts ae presidence de Regjon.
Doi di lôr - Bandelli (UAR) e Galluccio (M5S) - no àn nancje rispuindût e si à cussì pierdût la ocasion di capî cemût che le pensin su cheste tematiche. Dispès però il no rispuindi al è za di bessôl une rispueste. Dai doi che invezit a àn rispuindût - Serracchiani (coalizion di centri çampe) e Tondo (coalizion di centri diestre) - si pues dî che, se si fevelàs di un incuintri di boxe, e varès vinçût la Serracchiani, ma dome ai ponts. Come a dî che il lavôr di fâ al è ancjemò tant.
Un dât interessant però al rive però dai candidâts di liste là che intal campion che si ur à mandât il document, plui o mancul uns cincuante, al à rispuindût une disine e in chest câs la adesion aes nestris propuestis e je stade totâl o pôc mancul. Al è duncje impuartant centrâsi su chei par vê in Consei regjonâl - di là di cui che al vinçarà - un grup di conseîrs atents a chescj temis e pronts a impegnâsi par sburtâ chel cambiament di mentalitât che si diseve sul imprin.
Achì o cjatais dutis lis rispuestis che nus son rivadis e une riflession finâl su cheste iniziative.


text:
La professore Silvana Schiavi Fachin, esperte di insegnament plurilengâl, e à scrit une letare vierte ai parlamentârs furlans Pegorer, Saro e Pittoni in relazion ai lôr dubis su la pussibilitât di meti in vore lis propuestis fatis dal Comitât pe Autonomie e il Rilanç dal Friûl inte conference stampe di lunis passât. Intal prin coment o cjatais il test de letare.
29/03/10
25/03/10
Letare vierte a Tondo e Molinaro
Il Comitât 482 al à scrit une letare vierte al president de regjon Tondo e al assessôr regjonâl pe culture Molinaro sui ritarts inte politiche di tutele des minorancis linguistichis inte regjon Friûl - Vignesie Julie. Lei la letare achì.
22/03/10
Mobilitazion pai dirits dal Friûl
Lunis ai 22 di Març e je stade presentade, intant di une conference stampe che si è tignude a Udin, une propueste ae Comission Paritetiche Stât / Regjon par prontâ des normis di atuazion dal Statût di autonomie regjonâl che a garantissin formis di tutele plui largje pe lenghe furlane. La iniziative e je stade inmaneade dal Comitât pe autonomie e pal rilanç dal Friûl cu la colaborazion di altris sogjets. Ancje il Comitât 482 al à dât il so contribût e achì o podês cjatâ la riflession che o vin fat par cheste ocasion.
21/03/10
Aghe e dirits: une bataie cence confins
Ai 22 di Març e cole la Zornade internazionâl de aghe. Pe ocasion us proponìn la traduzion par furlan, curade di Licio De Clara (Serling), de letare pastorâl dal vescul Luis Infanti Della Mora che al partìs propit dal teme de aghe par svilupâ une riflession impuartante su lis responsabilitâts di ogni persone inte lote pe dignitât dal om e pe difese de nature.
Il vescul, che al è di divignince furlane, al fevele prin di dut de situazion che al à sot dai voi intal so teritori, o sei la part de Patagonie che e je in Cile, ma i temis che al fronte no àn confins e a son impuartants ancje par nô che o vivìn ta cheste bande dal mont: il valôr de aghe; il rapuart dal om cu la tiere e cu lis risorsis naturâls; i pericui che cierts sistemis economics a àn su chest ecuilibri; il svilup di modei che no fischin il teritori; la solidarietât cun chei altris popui.
Il Comitât 482 al è impegnât sul front dai dirits linguistics, parcè alore tocjâ chescj temis? Prin di dut parcè che no vivìn fûr dal mont cemût che cualchidun al volarès fâ intindi: il nestri impegn al è dentri de societât furlane e la nestre lote e je peade a chês altris bataiis pai dirits, come che o vin ricuardât plui voltis ancje par mieç de ZFD. E po parcè che ta chest cuadri di rispiet pal ambient e pal om a àn un puest di prin plan ancje lis lenghis. Cun di fat, fevelâ di difese dal ambient e dal teritori e lassâ fûr lis lenghis che ta chel teritori a son nassudis e si son svilupadis e sarès dome ipocrisie.
Il Comitât 482 al è impegnât sul front dai dirits linguistics, parcè alore tocjâ chescj temis? Prin di dut parcè che no vivìn fûr dal mont cemût che cualchidun al volarès fâ intindi: il nestri impegn al è dentri de societât furlane e la nestre lote e je peade a chês altris bataiis pai dirits, come che o vin ricuardât plui voltis ancje par mieç de ZFD. E po parcè che ta chest cuadri di rispiet pal ambient e pal om a àn un puest di prin plan ancje lis lenghis. Cun di fat, fevelâ di difese dal ambient e dal teritori e lassâ fûr lis lenghis che ta chel teritori a son nassudis e si son svilupadis e sarès dome ipocrisie.
20/03/10
Dongje dai lavoradôrs furlans
Ai 19 di Març cualchi miâr di furlans – lavoradôrs, students e pensionâts, nassûts achì o rivâts di inaltrò – al à sfilât pes stradis di Udin in rispueste ae clamade di Cgil, Cisl e Uil de provincie di Udin. E je stade la manifestazion di place plui partecipade che si à viodût in Friûl intai ultins agns.
Tal mieç di dute chê int a jerin ancje un pôcs di membris dal Comitât 482 che a àn sfilât in forme anonime, cence bandieris e cence strissons, par pandi la lôr solidarietât a chei lavoradôrs che a lotin pal difindi il lôr puest di vore (e, magari cussì no, a ‘nd è pardabon tancj: de Safilo di Martignà e di Prissinins ae Leader Pumps di Trasaghis, juste par fâ doi nons), ma ancje par testemoneâ la voie di tornâ a puartâ la “cuestion furlane”, cun dutis lis sôs musis, al centri de atenzion.
Se cheste crisi e à mostrât in maniere clare i problemis de economie furlane, e je ancje vere che la situazion e je penze ancje su altris fronts, cuntun Friûl simpri plui margjinalizât e viodût juste tant che teritori di servizi par infrastruturis che a coventin a altris; un Friûl che si volarès cence vôs e cence identitât. La manifestazion di vuê, almancul in part, e tacave a poni chest probleme.
Si trate, alore, di pensâ e di meti in vore un gnûf model di svilup pe nestre tiere. Nô o crodìn che si puedi e si vedi di cjapâ cheste strade e o crodìn ancje che cualsisei progjet che al vueli lâ ta cheste direzion al sarà çuet se nol promovarà e nol valorizarà la nestre identitât, a tacâ des nestris lenghis: furlan, sloven e todesc. Lenghis che a puedin ancje jessi une risultive di svilup. Se dome si volarà investî su di lôr cun convinzion.
In place a jerin tantis bandieris dal Friûl: un segnâl che alc si à dismot. In place si sintive tancj di lôr a fevelâ par furlan, intant dai discors uficiâi no: un segnâl che alc al à ancjemò di dismovisi.
15/03/10
La Italie come la Cine?
O leìn sul sît de agjenzie reuters che lis lenghis des 56 minorancis linguistichis ricognossudis de Cine a son in pericul di estinzion par vie de politiche di assimilazion metude in vore dal regjim di Pechin. In particolâr la imposizion di bande dal Stât cinês dal mandarin tant che uniche lenghe di podê doprâ inte scuele e je une des resons plui fuartis di preocupazion pe lôr sorevivence. Par dî la veretât, se o cjalìn al spazi che i ven lassât al furlan a scuele (e no dome li), no nus somee che il Stât talian si compuarti cetant miôr dal regjim cinês cu lis sôs minorancis linguistichis.
13/03/10
Pai dirits dal popul furlan
Al è stât screât il gnûf blog dal Comitât pe autonomie e il rilanç dal Friûl. Il Comitât al à colaborât cetantis voltis insieme al Comitât 482 inte lote pe rivendicazion dai dirits fondamentâi dal popul furlan.
Iscriviti a: Post (Atom)


text:
Paîs Basc: metûts fûr leç ancje EAE-ANV e EHAK-PCTV
La sentence
Al è rivât in buine sostance insom, intal stât spagnûl, il procès par meti fûr leç lis associazions e i partîts de çampe indipendentiste basche. Cun di fat, il Tribunâl Suprem spagnûl, che al à cjapât sù la ereditât dai tribunâi speciâi di ete franchiste, al à metût fûr leç ai 16 di Setembar EAE-ANV (Azion Nazionaliste Basche) e, doi dîs dopo, EHAK-PCTV (Partît Comunist des Tieris Baschis). In ducj e doi i câs, i magjistrâts a àn fat bon il teoreme judiziari imbastît dal guvier spagnûl e de publiche acuse che al lee lis dôs formazions politichis ae za ilegalizade Batasuna e lis calcole di struments politics che a operin daûr des indicazions de organizazion armade ETA.
Lis reazions
La decision e à cjatât il bon acet dal PSOE, cumò al guvier intal stât spagnûl, dal PP e des lôr sezions inte CAB e in Navare. Pal guvier de CAB, invezit, cheste sentence e palese l’ûs par fins eletorâi di une leç (la “Ley de Partidos”) che e slontane la fin de violence e di ogni soluzion politiche pal avignî dal Paîs Basc. Il PNV al à fevelât di decision une vore grivie e cence precedents a nivel european. La decision e à cjatât la condane ancje di Eusko Alkartasuna che e à po acusât il guvier di Zapatero (PSOE) di no jessi bon di puartâ indenant une politiche alternative a chê di Aznar (PP). Par Nafarroa Bai si trate di “une gnove negative pe democrazie e pe societât basche”. La contrarietât totâl par une sentence che “e met fûr leç lis ideis e e impedìs che une part de societât basche e puedi jessi rapresentade” e je rivade di Ezker Batua (EB-IU). Par Aralar la decision dal Tribunâl Suprem e je “un atac ae democrazie” e “une aberazion politiche e juridiche che no cjate pareli inte Europe di vuê”. Manifestazions di solidarietât pai doi partîts metûts fûr leç a son rivadis, in plui che dal Paîs Basc, de Galizie, dai Paîs Catalans e di diviers paîs de Europe.
Lis consecuencis
EHAK-PCTV al veve otignût 9 deputâts intes elezions dai 17 di Avrîl dal 2005 pal Parlament de Comunitât Autonome Basche. EAE-ANV, cundut che in diviers lûcs si veve cjatade cun diviersis listis anuladis, e veve otignût vie pes elezions aministrativis dal 2007 e dal 2008 uns 180 mil vôts, 430 conseîrs e la aministrazion di une cuarantine di Comuns bascs. Metûts fûr leç chescj doi partîts, duncje, si lasse cence rapresentance politiche la çampe indipendentiste basche (ezkerra abertzale) e une fete significative di eletorât. Prime di chestis dôs formazions politichis, di fat, a jerin za stadis metudis fûr leç Batasuna (intune cun Herri Batasuna e Euskal Herritarrok), AuB (Autodeterminaziorako Bilguneak), Herritarren Zerrenda, Aukera Guztiak, Abertzale Sozialistak, e cetantis organizazions ancje di stamp zovanîl, culturâl e pai dirits umans.
Cualchi note storiche
A lassâ scaturîts e je massime la decision cjapade cuintri di Azion Nazionaliste Basche, la prime formazion politiche de ezkerra abertzale, fondade intal 1930 e, cundut che e a son logadis inte stesse aree politiche, cuntune storie indipendente di chê di Batasuna. Baste pensâ che EAE-ANV inte lote pe difese de Republiche spagnole, intai agns de clandestinitât e de resistence al franchisim e jere stade flanc a flanc cun chei stes socialiscj che vuê a àn decidût di metile fûr leç. Par difindi il guvier basc e la Republiche spagnole, il partît al veve lassât sul cjamp centenârs di siei militants incuadrâts in trê batalions (Olabarri, Eusko Indarra e ANV3) e in altris reparts (repart pionîrs Askatasuna e batalion Gordexola) cuntun nivel di pierditis tra lis plui altis de vuere. Azion Nazionaliste Basche e veve partecipât cui siei rapresentants al guvier republican vuidât dal socialist Juan Negrín, e ai guviers bascs in patrie e in esili. Chê che fintremai i siei aversaris politics a àn presentât tant che “une sigle storiche plene di dignitât e di eroisim” e je stade, duncje, metude fûr leç pe seconde volte: la prime volte lu veve fat Franco intal 1939, vuê lu fasin i socialiscj (che tal 1939 a jerin ancje lôr te liste dai partîts fûr leç). Cun EAE-ANV fûr leç, al partît i vegnin dineâts ancje i risarciments previodûts pai bens (stimâts in 700 mil euros) e pai locâi (un centenâr) che i jerin stâts confiscâts sot dal franchisim. Ancje i archivis storics dal partît, tornâts a meti adun cun tante fature, a son stâts secuestrâts di gnûf de polizie spagnole.
Intal stât francês
Se chest al è il cuadri intal Paîs Basc meridionâl, chel sot aministrazion spagnole, la situazion e riscje di lâ in piês ancje par di là dal confin cul stât francês, intal Paîs Basc setentrionâl. Cun di fat, dilunc vie de setemane stade la polizie francese e à arestât 14 membris di Batasuna – che in France e je ancjemò une formazion politiche legâl – e percuisît par trê dîs la sede dal partît a Baiona / Bayonne. Ducj i arestâts a son stâts liberâts daspò di cualchi zornade cence nissune acuse e ai 27 di Setembar i membris dal partît a son tornâts a jentrâ te lôr sede compagnâts di une manifestazion là che a àn partecipât almancul 2 mil personis, cundut dai blocs de polizie che a àn impedît a cetancj di lôr di partecipâ ae iniziative. E je stade la plui gruesse manifestazion che si à vude a Baiona intai ultins agns. Cheste operazion poliziâl – a àn dite i rapresentants di Batasuna – e mostre che ancje in France si è daûr a cjapâ la strade de ilegalizazion de çampe indipendentiste basche.
Font: Gara, 28-18/09/08; Món Divers, 24 e 18/09/08; Galiza Hoxe, 27 e 18/09/08; Nationalia, 16/09/08


text:
Daûr dal
sest rapuart su la situazion de lenghe catalane presentât ai 13 di
Novembar a Barcelone dal Observatorio de la Lengua, il numar di
personis che a fevelin par catalan al à passât pe prime volte il
soiâr dai 10 milions. Si fevele dal 72,4% dai 13 milions e 600 mil
personis che a vivin intes tieris che a àn il catalan tant che
lenghe proprie, ven a dî il principât di Catalogne, lis isulis
Baleârs, la Franja d’Aragó, une part dal Paîs Valenzian, la
Catalogne Nord sot aministrazion francese, Andorra e la citât dal
Alguer in Sardegne. A declarâ di capî il catalan a son invezit 12
milions e 800 mil di lôr, e di savê scrivilu 7 milions e 300 mil.
Rispiet al prin rapuart su la lenghe, datât 2004, il numar di
personis che a fevelin par catalan al è cressût di sù par jù un
milion. Merit, a àn dite i redatôrs, prin di dut dal sisteme di
insegnament a imersion intes scuelis che, propit cumò, al è al
centri dai atacs de diestre spagnoliste sei in Catalogne che intes
Baleârs.
Font:
Diario de Mallorca, 13/11/13


text:
La Via Catalana cap a la Independència (Vie Catalane fin ae Indipendence), inmaneade de Assemblea Nacional Catalana, si è tignude ai 11 di Setembar dal 2013 cun chê di rivendicâ la indipendence de Catalogne. La manifestazion e previodeve une cjadene umane par scjavaçâ dut il principât dal Pertús fintremai Alcanar. La Vie Catalane e à vude une partecipazion di sù par jù un milion e 600 mil personis, 500 mil di chestis inte aree di Barcelone.
Chê che us proponìn achì disot e je une piçule croniche frotografiche di chel event storic là che, ancje Internazionalitari al à cjapât part.


text:
Rom: a Rome conference europeane su la popolazion Rom
Ai 22 e ai 23 di Zenâr si è davuelte a Rome, alì de Scuele superiôr de aministrazion, la Conference europeane su la popolazion Rom. La iniziative e je stade metude adun dai ministeris talians dal interni e de solidarietât sociâl e e à riclamât rapresentants istituzionâi talians e europeans, intune cun membris des comunitâts Rom e Sinti. Intant de Conference, il rapresentant de OSCE, Andrzej Mirga, al à batût sul concet de rapresentance e de partecipazion di chestis comunitâts ancje inte vite politiche e sociâl dal stât là che a vivin. Chel de “autorapresentazion” dut câs al è un dirit che fin cumò si pues cjatâ dome in cualchi paîs, come in Ongjarie, in Serbie, in Montenegro e in Cravuazie. Il president dal Comitât Internazionâl pai Dirits Umans, Valentino Simonetti, al à fevelât ancje lui dai esemplis positîfs che si àn ator pe Europe, là che a fâ biele figure, dongje de Ongjarie, a son ancje la Svezie che e à fate buine tal 1999 une leç di pueste che e ricognòs i Rom tant che minorance etniche, la Austrie e la Spagne, là che tai ultins agns si àn vudis iniziativis impuartantis sul front de cjase e dal lavôr. Il vicepresident de Comission Europeane, Franco Frattini, al à invezit presentât lis domandis principâls che a rivin des comunitâts Rom de Europe, ven a stâi la garanzie pe lôr sigurece menaçade di prejudizis e politichis discriminatoriis, ma ancje la domande di une politiche serie pe cjase che e je la fonde po ancje par podê lavorâ e mandâ a scuele i fruts. Cun di plui, si à di segnalâ la situazion particolâr des feminis di chestis comunitâts, discriminadis dôs voltis par vie che a son feminis e par vie de lôr partignince etniche. Il ministri talian pe solidarietât sociâl Franco Ferrero al à dite che al covente intervignî massime su doi fronts, ven a dî di une bande cun politichis sociâls che a permetin ai Rom di vê lis stessis oportunitâts di chei altris citadins talians in teme di cjase, lavôr e scuele, e di chê altre cu la difese de identitât linguistiche e culturâl di chestis popolazions par mieç dal ricognossiment tant che minorance linguistiche. Un aspiet, chest ultin, che al è stât frontât ancje de sotsegretarie pal interni, Marcella Lucidi, che e à fevelât de necessitât di ricognossi chestis comunitâts tant che minorancis linguistichis. Chest aspiet, par altri, al è stât al centri di diviers riclams des autoritâts europeanis che a àn denunciât il stât talian par vie che nol à proviodût inmò a fâlu, come che al à ricuardât ancje Alexander Vladichenko, diretôr gjenerâl pe coesion sociâl dal Consei de Europe. Intal stât talian Rom e Sinti, come che e à mostrât a clâr une ricercje de Ispo, a son inmò vitimis di prejudizis. Cun di fat, la plui part de int e mostre di vê une scjarse opinion di lôr o di vênt pôre, ma po cuant che i si domande di contâ ce che a san sui Rom a mostrin di cognossiju pôc o nuie. Duncje, pe plui part de int, si va indenant cui lûcs comuns, come chel che al vûl che Rom e Sinti a sedin forescj: inte realtât la plui part di chei che a vivin dentri dai confins dal stât talian a son citadins talians. Rom e Sinti, di fat, a son une des minorancis linguistichis storichis talianis, ancje se a son stâts lassâts fûr des misuris di tutele previodudis de leç statâl 482/99.
Par cognossi un tic di plui la lôr realtât o segnalìn il blog: www.sucardrom.blogspot.com che al è atîf in forme rignuvide dal Lui dal 2007.
Font: ANSA, 23/01/08; Ministero dell'Interno, 22-23/01/08


text:
Chi disot si propon il test dal comunicât dât fûr de Çampe indipendentiste basche (Ezker Abertzalea) in mert ae aprovazion dal document “Zutik Euskal Herria” (Paîs Basc in pîts) . La version integrâl dal document si pues cjatâle achì.
Ta cheste fin di setemane, la Çampe indipendentiste basche e à clamât adun lis sôs assembleis teritoriâls di Araba, Bizkaia, Gipuzkoa e Nafarroa, tirant dongje uns 600 militants indipendentiscj in rapresentance dai passe 270 comuns là che intai ultins mês la Çampe indipendentiste basche e à davuelt il so procès di discussion interne. Cun chestis assembleis teritoriâls la Çampe indipendentiste basche e à puartât insom la discussion là che e à decidût la sô strategjie politiche.
Intant di chestis assembleis i militants a àn fate une analisi de situazion politiche intal Paîs Basc (Euskal Herria) e si à esaminât il procès di discussion interne che al à puartât a decidi la planificazion politiche de Çampe indipendentiste basche pal 2010. Ae fin, lis assembleis teritoriâls a àn fate buine la risoluzion “Zutik Euskal Herria” (Paîs Basc in pîts) che e met adun lis conclusions dal dibatit e la scomesse politiche de Çampe indipendentiste basche. Chi disot a son presentâts i ponts plui impuartants di cheste risoluzion:
1. La fase politiche che Euskal Herria e je daûr a vivi e je chê dal cambiament politic che al à di jessi fat par mieç dal procès democratic. Une volte creadis lis condizions pal cambiament e sarà la ore di metilu in vore. Duncje, l’obietîf di cheste fase politiche al è permeti chest cambiament politic cul rivâ a di une suaze democratiche che e ufrissi lis fondis par che intal nestri paîs ducj i progjets politics a puedin jessi difindûts e metûts in vore. Di maniere di rivâ cussì a di une pâs salde e continuative par Euskal Herria. Acetâ cheste scomesse di cambiament e à domandât e e domande che ancje nô o vedin di cambiâ.
2. La Çampe indipendentiste basche si cjate denant la oportunitât di un cambiament politic vêr, la oportunitât di superâ il cicli atuâl e di vierzint un altri che al sedi pardabon democratic. Cumò, duncje, la sfide e je chê di passâ cheste puarte vierte a fuarce di agns e agns di lote e di lavôr e meti in at il cambiament politic. A son condizions politichis e sociâls suficientis par fâlu.
3. O confermìn il nestri impegn pal ûs di percors e di mieçs che a sedin dome politics e democratics. A son chescj i mieçs che a permetin la mobilitazion popolâr che e covente e la unitât di azion des fuarcis democratichis e progressistis dal paîs che a son la garanzie, il motôr e la jeve par vierzi e par puartâ indenant il procès democratic. Procès democratic che al à di davuelzisi in assence totâl di violence e cence interferencis, poiantsi sul dialic e su la negoziazion tra lis fuarcis politichis daûr dai principis dal senatôr Mitchell.
4. Une union largje di fuarcis che a doprin dome la lote di masse, istituzionâl e ideologjiche e je la fonde par puartâ il Stât sul teren dal confront libar e democratic di ideis e progjets politics, e podê cussì rivâ a di une situazion dulà che i citadins bascs in maniere libare, pacifiche e democratiche a cjapin lis decisions che a vuelin sul lôr avignî.
Par chest, alore, o invidìn la societât basche e lis fuarcis progressistis, democratichis e popolârs dal paîs, tal rispiet de storie, de personalitât e des carateristichis di ognidun, a dâsi dongje par rindi chest procès ireversibil. O indrecìn ancje un apel ae comunitât internazionâl par che e poi chest procès.
O sin convints che su chest troi e par mieç dal lavôr in comun e la mobilitazion popolâr, i prossims mês nus permetaran di fâ altris pas indenant e di meti in vore gnovis situazions che a rindin chest procès ireversibil.
EZKER ABERTZALEA,
ai 15 di Fevrâr dal 2010


text:
Paîs Basc: 47 condanâts tal procès farse 18/98
Ai 19 di Dicembar, pôc prime di misdì, e je stade dade leture de sentence dal cussì clamât “macrosumario 18/98”, ven a dî il procediment judiziari plui grues che al à colpît il Paîs Basc daspò de fin dal franchisim. La sentence e je stade cjapade de Audiencia Nacional, l’orghin judiziari che al à cjapât il puest dal tribunâl pal ordin public franchist, sot de presidence di Ángela Murillo. Il tribunâl speciâl spagnûl al à condanât 47 dai 52 imputâts a di un totâl di 525 agns di preson e a multis di divierse misure. I condanâts a son membris di prin plan de societât civîl basche impegnâts inte difese dai dirits nazionâi di Euskal Herria (il Paîs Basc). Si trate di militants e lavoradôrs des associazions KAS, Ekin, Xaki (associazion nassude cun chê di fâ cognossi a nivel internazionâl la situazion basche e di puartâ solidarietât a chei altris popui tibiâts dal mont), de Fondazion Joxemi Zumalabe (nassude par dâ une man ai moviments sociâi di Euskal Herria), de societât Orain (cjase editore dal cuotidian Egin), e di altris realtâts associativis e economichis baschis. Cuintri di lôr la acuse e je di jessi membris o colaboradôrs de organizazion armade basche ETA. Te sentence si pues lei che “ni KAS, ni Ekin, ni Xaki a son une organizazion armade; no àn armis, parcè che il doprâlis nol è compit lôr ma dal braç armât di ETA, dut câs chestis realtâts a cjapin part ad in plen de unitât organizative e struturâl de organizazion teroriste ETA”. Par ducj i imputâts che a partegnin a chestis organizazions, duncje, a son stadis dadis penis che a van di 11 a 14 agns di preson dure. De Fondazion Zumalabe no si dîs che e je part di ETA, ma che i siei membris “a àn colaborât ae ativitât de organizazion teroriste ETA cun chê di stiçâ la disubidience civîl”. Par lôr lis penis a son ladis di 9 a 10 agns di preson. Pai dipendents de societât Orain e dal gjornâl Egin, si àn vudis situazions diferentis: José Luis Elkoro, par esempli, al è stât considerât membri dal “front negoziadôr” di ETA; di Xabier Salutregi si à dite che al jere deventât diretôr di Egin daspò di une audizion cu la dirigjence di ETA. La Audiencia Nacional e à ancje decidût di scancelâ e licuidâ il patrimoni des societâts Orain, Ardatza, Hernani Imprimategia, Publicidad Lema 2000, Erigane, MC Uralde, Untzorri Bidaiak Ganeko, Grupo Ugao, Gadusmar, e des associazions KAS, Ekin e Xaki. La sentence no si à poiade su provis reâls, come che a àn denunciât diviers osservadôrs internazionâi, si ben su declarazions e deduzions di membris des fuarcis di polizie cence nuie altri a tignîlis sù. No par nuie, par sostignî une afermazion, si fâs ûs dispès de frase “sentido común”, ven a dî “opinion comune”. Une sentence poiade duncje sul pinsîr unic de polizie, cence provis veris e cence tignî in nissune considerazion il lavôr de difese che e à smontât pas a pas lis tesis de acuse. Al moment de leture de sentence i imputâts a àn rispuindût cuntun “Gora Euskal Herria askatuta!” (vive il Paîs Basc libar) e cjantant l'imni “Eusko Gudariak”. La sentence e je stade contestade cun fuarce de plui part de societât basche (partîts politics, sindacâts, mieçs di comunicazion, associazions, citadins) che le judiche dome une sentence politiche cence nissune fonde juridiche. Come che a àn spiegât ben doi esperts che a cognossin une vore in sot la cuestion, Iñaki Egaña e Giovanni Giacopuzzi, cheste teorie puartade indenant cul procès 18/98 che “dut ce che al lavore pe autodeterminazion di Euskal Herria al è ETA” e je fûr de storie, parcè che “e dinee, prin di dut, che e esisti une forme divierse di fâ politiche che e puedi confrontâsi al pâr cun chês che a paronin inte nestre societât.” Propit par chest – a disin – e je stade condanade. Ancje se par fâlu, si è lât fûr e cuintri de leç che in teorie si varès vût di difindi.
[Font: Gara, 19-20-21/12/2007]


text:
sábado, 10 de diciembre de 2011
Centri “Lidrîs Furlanis”
...
Us informin che a partî dal dì di vuê cheste pagjine e vignarà publicade in:
Le cjatarês te Etichete: "Storiutis Furlanis"
A riviodisi.
...
sábado, 27 de agosto de 2011
La broade in cusine.......
Il “Pirona” vocabolari de Lenghe Furlane, cussì la definî:
Mangjâ popolâr, une vore comun in Friûl, fât di râs di broade, ingarbidis (par un doi mes) tun brentiel cu la trape acide misturade cun aghe.
In Cjargne, al no ve vignâi, par sei plui adalt dai 400 metris, a metevin i râs te vanzadice dal most di piruçs, che a vevin in bondance, e risultave cetant plui zentîl e delicade di gust che chê fate cu la trape dal vin.
Preparazion:
La preparazion tradizionâl de broade in cusine, a impon di meti tune padiele di tiere cuete, il pestât di ardiel, cevole e une fuee di orâr, fasint un disfrit, par cui che i plâs ancje dal ai.
Si zonte la broade gratade che (une vore impuartânt ) e à di cueisi lentementri par un bon par di oris, fin che cjape il colôr des cjastinis. Bisugne tignîle morbide butantji, in plui voltis dal brut di cjar di purcit, o ancje brut di verduris, al è plui lizêr.
A part si fas un sofrit di ardiel di music e panzete, evitant il gras siolt e si lu zonte ae preparazion. Al finâl si sminuçâ te broade part dal muset che si veve cuet, il restânt si lu taie a fetis, formânt une curnîs ator dal plat de broade, servî cun polente rustide.
---
Done Bete, amie di chest blog, nus à scrit : “Jo mi visi di cetant ca mi plaseve taià fin fin il râf e mangjâlu crût sparniçât di sâl. O soi lade a tirà fûr il graterâfs, no mi visi se lu veve costruît il nono o gno pari.”
Graciis de tô solite amabilitât. Mandi
---
In cheste fotografie si po viodilu.---
viernes, 12 de agosto de 2011
Une poesie...
LIDRÎS
A lassarin la lôr tiere,
no cjalarin mai daûr,
ma cui voi da l’anime
mai si slontanarin
di chel lûc antîc.
Vecjo sît, di croseris e di popui
di lenghis e costumancis,
che, intun curizûl ardint,
fondintsi a fondarin
la culture furlane.
A rivarin cun ansie e savè,
infondânt lis mans
tune tiere fertil e feconde,
zermoiant tieris e grims,
savoltant cun mans gredeiuses
vecjos dislidrisaments,
spandint sfuarçs e cjants
cun apassionadis sperancis,
popolant cun euforiche ilusion
lis primitivis lidrîs furlanis.
Galliano Remo De Agostini
----
Cheste poesie e je stade presentade te: 2de Mostre di Poetis di origjin Furlan, tal Fogolâr Furlan di Mar del Plata, te: "Settimana della Friulanitá"
Agosto 2011
la traduzion in spagnûl di chest articul si po leilu fracant :
http://leturisencastellano.blogspot.com/2011/08/una-poesia.html
http://leturisencastellano.blogspot.com/2011/08/una-poesia.html
jueves, 21 de julio de 2011
Conte jasidiche
Un savi just, tal fâ justizie tra doi contendents, lu fasè in presince dai soi dissepui.
Par prin al espon il danezât, spiegant che une des sôs vacjis e jere stade robade, e che il lari lì presint al veve di sei cjastiât par chest.
Il judiç daspò di lungje riflession, al decît che, se lis robis a jerin esatementri come che lis contave, chest om al veve dute la reson.
Al propon alore di fâ fevelâ l’ipotetic lari…Chest al ricognossè la ladrarie, ma al zontà di vêsi vedût tal oblic di fâlu, i siei fiis a stavin muriint di fan, e che al jere un probleme grivi, intrigôs cjatâ lavôr. A part che il so vicin al jere une vore ric e al podeve spietâ fin tant che ai vês podût paiâi…Il judiç, daspò di vê rifletût a dilunc, i à dât parimentri la reson.
I dissepui, si son mostrats maraveâts che il lôr mestri al podè concedi la reson a lis dôs versions contraditoris dai stes fats…si lamentarin devant dal lôr savi mestri.
Il judiç ur à rispuindût, daspò di vê meditât a dilunc su la cuestion…Che ancje lôr pûr a vevin reson.
----
Il jasidisim al è une curiint mistiche dal judaisim che si je disvilupade te Europe orientâl tra i secui XVIII e XIX.
Se o definìn il paradòs come: “Afirmazion assurde cun aparence di veretât”, cheste narazion e somee esponi che a esistin diferentis formis di “vê reson”, e dutis lôr legjitimis.
Al propon alore di fâ fevelâ l’ipotetic lari…Chest al ricognossè la ladrarie, ma al zontà di vêsi vedût tal oblic di fâlu, i siei fiis a stavin muriint di fan, e che al jere un probleme grivi, intrigôs cjatâ lavôr. A part che il so vicin al jere une vore ric e al podeve spietâ fin tant che ai vês podût paiâi…Il judiç, daspò di vê rifletût a dilunc, i à dât parimentri la reson.
I dissepui, si son mostrats maraveâts che il lôr mestri al podè concedi la reson a lis dôs versions contraditoris dai stes fats…si lamentarin devant dal lôr savi mestri.
Il judiç ur à rispuindût, daspò di vê meditât a dilunc su la cuestion…Che ancje lôr pûr a vevin reson.
----
Il jasidisim al è une curiint mistiche dal judaisim che si je disvilupade te Europe orientâl tra i secui XVIII e XIX.
Se o definìn il paradòs come: “Afirmazion assurde cun aparence di veretât”, cheste narazion e somee esponi che a esistin diferentis formis di “vê reson”, e dutis lôr legjitimis.
---
¿Voaltris cemût le pensaiso?
---
la traduzion in spagnûl di chest articul si po leile fracant :
http://leturisencastellano.blogspot.com/2011/07/cuento-jasidico.html
http://leturisencastellano.blogspot.com/2011/07/cuento-jasidico.html
Suscribirse a: Entradas (Atom)


text:
Roald Amundsen
Roald Engelbregt Gravning Amundsen (16 di Lui dal 1872 - 18 di Jugn dal 1928) al fo un esploradôr norvegjês des regjons polârs. Al fo il comandant de spedizion antartiche dal 1911-1912 che e fo la prime a rivâ al Pôl Sud. Al fo ancje al prin di simpri a concuistâ sei il Pôl Sud sei il Pôl Nord, e a traviersâ il passaç a nord-est.
Amundsen al nassè intune famee di navigadôrs e cjapitanis, cuart di dîs fîs. Al studià come miedi, ma a 21 agns, ae muart de mari, al lassà dut par dedicâsi aes esplorazions, colpît soredut des gnovis su la imprese di Fridtjof Nansen tal 1888, che al veve traviersât la Groenlande.
Al murì tal 1928, intune spedizion organizade par socori i membris de spedizion dal talian Umberto Nobile, daspò che il lôr gnûf dirigjibil Italia al jere colât cuant che a stavin tornant indaûr dal Pôl Nord.
Figuris[cambie | modifiche il codiç]
-
-
-
Amundsen-russian-map2.jpg
Spedizions antartichis (rus)


text:
SIMPRI BOGNS. Egle Taverna, La valîs dai siums, Feagne 2012
“A son partîts une matine di buine ore / che al jere ancjemò scûr, / il cîl cence une stele / e il mâr dut increspât, / il façolet sul cjâf, / la barete fracade / par parâsi de buere / che e sivilave fuart. / Tal cûr une grande pene / tai voi tante tristece / za stracs di tant vaî”.
Cussì, cun cheste fotografie di emigrants cu la valîs di carton in man (e il pinsîr al cor di bessôl a Leo Zanier), si vierç cheste racuelte di sessantedôs poesiis che Egle Taverna e à vût publicât su diviersis rivistis e antologiis dilunc dai agns. E plusôrs di chescj componiments a àn ancje vût premis o segnalazions in concors di poesie in Friûl e ancje jù pe Italie. Il libri al è dividût in dôs sezions: la prime di poesiis furlanis cun traduzion par talian e la seconde di poesiis talianis cun traduzion par furlan. Al va dit subit che lis traduzions si cjapin cualchi libertât: I morârs di Morâr a deventin Gli ultimi gelsi a Moraro (p. 100), dulà che la zonte dal adjetîf ‘ultimi’ al cîr di recuperâ la pregnance dal zûc di peraulis dal furlan. O ben il talian lacrime liberatorie lavano l’anima al devente par furlan: lagrimis arsidis a lavin vie il malstâ (p.146).
Poesie di paisaç, di descrizion e di meditazion su la nature. Par chest a àn tante impuartance i lûcs fisics, tanche Migjee, Lucinins, il Lusinç, Morâr, cjalâts cui voi pinsirôs di cui che al vûl gratâ vie la scusse des robis e lâ plui in dentri. A cirî il vivi e il patî des personis (Mater dolorosa, Taramot, Tsunami, O soi spirt, Ecce homo) o la magjie dai ricuarts di un mont che nol è plui (None Marie, Al è restât un pin, Cjase bandonande) o il corisi daûr des stagjons (Timp di istât, Profum di autun, La violute, Neveade).
Il libri al si presente une vore ben, rileât elegant, insiorât di undis fotografiis, di trê presentazions: dal sindic di Migjee, dal president dal Istitût Achille Tellini, che al à ancje curât il volum, dal president de Casse rurâl di Lucinins, Fare e Caprive che e à sponsorizât, di une prefazion intense di Odorico Serena e di une riflession de autore stesse.
Une vôs poetiche di preseâ, in plui che par siei merts, ancje par vie che e je feminine e che e ven dal Friûl di jevât, su la olme di Franco De Gironcoli e di Celso Macor (ma cence dismenteâ Ane Bombig). O soi lizêr, lizêr / come une plume / che e svole in alt / e i agns no pesin plui, al dîs il vieli (p. 126), inte poesie salacor plui biele de racuelte. E no ise cheste, in fin dai fats, la funzion de poesie? ❚
Laurin Zuan Nardin


text:
Udin par furlan
Assessore Antonella Nonino, al somee pardabon che a Palaç D’Aronco e sedi rivade, biadelore, une svolte furlaniste. O vês une schirie di events, o stampais i manifescj bilengâi, un sportel simpri operatîf. Ce isal sucedût?
Ah, sì? A mi mi somee che al sedi dut in continuitât. L’assessôr Franzil, che al veve competence su lis lenghis prime, al à inviât un discors. Jo o soi lade indenant. Ma soredut: nô i crodin. I crôt jo, i crôt Honsell e dute la zonte i crôt su cheste teme. O disarès che vuê o vin volût dâ il sburt di plui su cheste teme de comunicazion, par vie che chês impuartantis che a jessin dal Comun a sedin bilengâls.
L’intindiment al è clâr e al passe ancje fûr. Te zonte “Honsell 1″ alore alc nol jere clâr…
Dome cuistion di timp. Jo ai vude la fortune di scomençâ l’assessorât cuntun pont za segnât di Franzil: la viertidure dal sportel. Jo i ai dade la acelerade, ma la benzine mi le à metude lui.
La Zonte in chest ise un bloc unic?
O vin fate une riunion cun ducj i assessorâts, il sportel e o vin condividût une idee de lenghe: chê che e no à di jessi considerade tant che sierâsi, difindisi di altris culturis; pluitost, viertidure dal pont di viste turistic, culturâl e valôr economic. Lenghe e culture intune otiche di produtivitât. Te Patrie dal Friûl dal 1077 e funzionave cussì. Udin al veve une capacitât di jessi multi-culturâl za in origjin.
Pussibil che nissun tal vuestri centri-çampe si “susti” pal masse spazi dât al furlan?
Se o proponìn une vision de lenghe stîl “Braveheart”, o sarès la prime a dî “vonde”. Ma se lui al fos lât a S. Svualt al teatri Menossio, pe 47/esime Rassegne di teatri furlan, al viodeve il teatri plenon. La int nus domande une valorizazion vere, no une difese cuintri ducj e cuintri dut. Culì, un si pues sustâ se o vin une valorizazion là che si fevelìn dome fra di nô. Ma, parcè?… lui aial cualchi sentôr che no ducj sedin dacuardi?
No: ma saial il centri çampe al à tantis animis. Tal Pd, che al è un dai vuestris aleâts, par esempli, al esist un front cuintri dal furlan.
Ah, be… in chel câs, la veretât e je che… ur bruse.
Ur bruse?
Ur bruse che il teme ur sedi stât puartât vie de Leghe Nord. Sicome che il furlan al è deventât une bandiere politiche dome di une bande o crôt che chê altre bande si ribele. Cheste e je la sfide: nô o vin di fevelâ dal furlan come di une specialitât cence frazionaments, metint di bande il teme identitari di une part politiche. Se no il riscjo al è che a lassin ae Leghe di fevelâ dal furlan, cuant che a son i ultins che a varessin di fevelâ, viodût che si dismentein dal multiculturalism dal Friûl di îr. E di chel di vuê.
Par esempli, in Consei comunâl cul rapresentant de Leghe cjataiso un intindiment sul furlan?
Il pont al è cjatâ une convergjence il plui pussibil, ancje cun altris. In Consei, nô o vin Pittoni che par esempli al è un conseîr che nol è un che al pense che cheste teme e sedi sô e dome sô, in maniere esclusive. Magari al sint plui cierts temis, come chei de autonomie, considerant ancje altris incarics che al veve vût in passât. Sul furlan o ai vût bon acet ancje in Provincie, par dî.
Di Palaç Belgrât?
Lì al è evident che il teme al è tant fuart e tant sintût. Ma onestementri: no sin in concorince, pluitost la lenghe e à di sburtâ la voie di cressi tai intindiments comuns viers il Friûl.
Par esempli, cuâi?
Cumò o vin la cuistion de specialitât. Lassìn daûr lis fragmentazions, che a fasin some pierdi tant timp e rivìn ae conclusion che dome insiemit si pues sei une fuarce. ❚
Oscar Puntel


text:
LA VÔS DE CISL. Detassazion des sumis di produtivitât dai lavoradôrs dipendents
La detassazion des sumis corispuindudis ai dipendents lavoradôrs leadis aes incressitis di produtivitât dal lavôr, di cualchi an in ca e ven riproponude in maniere periodiche, patint però di une volte in chê altre modificazions normativis.
E je une tassazion agjevolade al 10% secje, in sostituzion de tassazion ordenarie Irpef che e je peade a scaions di alicuotis (minime 23% massime 43%) e al redit complessîf dal contribuent (efiet sume di ducj i redits cun tassazion plui alte a pet de tassazion dai redits singui).
Ai 29 di Avrîl di chest an, a son stadis publicadis lis modalitâts atuativis de agjevolazion pal 2014.
A son di podê subietâ ae impueste sostitutive dal 10% lis sumis erogadis:
- a titul di retribuzion di produtivitât;
- in fuarce di acuardis coletîfs aziendâi o teritoriâi;
- ai dipendents dal setôr privât (chei dal setôr public a son escludûts);
- ai dipendents che intal 2013 a àn cjapât un redit di lavôr dipendent no superiôr a € 40.000, al sporc dai premis di produtivitât dal an stes.
L’impuart massim di premis di produtivitât che su chei la aziende e pues aplicâ la impueste agjevolade al è di € 3.000 al sporc. A varan di fâ atenzion particolâr i dipendents che dilunc dal 2014 a cambiin datôr di lavôr. Se a fin dal an si cjatassin cun impuarts distassâts superiôrs ai 3.000 € a varan l’oblic di presentazion de declarazion dai redits par podê paiâ la impueste dovude.
Il singul dipendent al pues rinunziâ a chest regjim agjevolât domande par iscrit al propri datôr di lavôr. Di fat, in cualchi câs al pues risultâ no convenient aplicâ la detassazion al 10% pitost che la tassazion ordenarie Irpef. A son i câs là che il dipendent al cjape redits tant bas (par esempli plui bas di € 8.000 par 365 dîs lavorâts) che su chei l’efiet de detrazion di lavôr e anule ad implen la impueste al sporc dovude.
O i câs là che il dipendent al presente detrazions tant altis (cjamis di famee impuartantis pe presince di tancj fîs, o grandis spesis medichis o di ristruturazion) che di fat ancje in chest câs a anulin la impueste al sporc.
Intai câs che si à fevelât la tassazion Irpef e sarès pâr a zero, intant che la detassazion e sarès dal 10%: ve duncje che al conven no optâ pal regjim sostitutîf di tassazion dai premis di produtivitât e lassâju a tassazion ordenarie. ❚
✒ Marianninna Rocco, Responsabile Fiscâl CAF CISL Udin


text:
Societât filologjiche furlane
La Societât filologjiche furlane e je stade fondade ai 23 di Novembar dal 1919 a Gurize.
I oms daûr la sô fondazion a forin i plui impuartants raprestants de culture furlane in chê volte, come Giovanni Lorenzoni (che al fo ancje il prin president), Bindo Chiurlo, Ugo Pellis, Ercole Carletti. La Filologjiche e fo intitulade al glotolic gurizan Graziadio Isaia Ascoli, fondadôr dal studi de dialetologjie in Italie e che al descrivè par prin in mût sientific la lenghe furlane intal Archivi glotologjic talian (Saçs ladins, 1873).
La Filologjiche e fo costituide in Ent morâl cun Regio Decreto dai 7 di Avost dal 1936; i siei fins a son presentâts intal prin articul dal Statût (aprovât te samblee straordenarie dai socis ai 23 di Fevrâr dal 2003): promovi e slargjâ l’ûs de lenghe furlane, prudelâ e valorizâ la minorance linguistiche furlane, studiâ, cognossi e incressi la cussience dai problemis culturâi dal Friûl par dut ce che al rivuarde la lenghe, la filologjie, la leterature, l’insegnament, la formazion culturâl e professionâl, la storie, l'art, la musiche e il spetacul, lis arts e lis tradizions popolârs, il studi, la conservazion, il restaur e la valorizazion dai bens culturâi tant movii che no movii, tant materiâi che no materiâi, che a vedin un particolâr interès linguistic, architetonic, artistic, storic, archeologjic, etnografic, museâl, sientific, bibliografic e archivistic par che ducj a puedin gjoldint. La Societât e promôf la cognossince des lenghis e des culturis di minorance, e lis considere imprescj di pâs tal mont e di fradilance tra i popui.
La Filologjiche e à un miâr di socis e al è un impuartant riferiment culturâl te regjon Friûl-Vignesie Julie, e e à relazions e scambis culturâi cun associazions e ents public e privâts e universitâts. E à ancje contribuît a lavôrs impuartants come l'Atlant linguistic talian e l'Atlant storic linguistic etnografic furlan.
La sede centrâl e je a Udin, ma a son sedis ancje a Gurize (par il Friûl orientâl), Pordenon (par il Friûl ocidentâl) e Tumieç (pe Cjargne).
Leams esternis[cambie | modifiche il codiç]
- (furlan) Sît uficiâl


text:
Transistôr
Il transistôr al è un dispositîf a stât solit componût di semicondutôrs, che al pues jessi doprât pe amplificazion, pe stabilizazion dal voltaç, pe modulazion dai segnâi, come interutôr e par un grum di altris funzions. E lavore come une valvole variabil, che a seconde dal voltaç in ingrès, e controle la corint che scor di une sorzint di voltaç colegade. I transistôrs a puedin jessi fats sei come components separâts sei come parts di un circuit integrât.
Introduzion[cambie | modifiche il codiç]
I transistôrs si dividin in dôs grandis categoriis: i BJT (bipolar junction transistors) e i FET (dal inglês field effect transistor), che a son une creazion plui gnove e stan deventant simpri plui doprâts intes variis aplicazions derivadis. I transistôrs a son caraterizâts di trê terminâi e a forin scuvierts par câs tal 1939 di Russel Ohl, che al stave esaminant la conducibilitât di un cristal di silici cuntune sfrese tal mieç (cheste e jere in pratiche une rudimentâl junzion P-N, che e je la base di dute la fisiche dai semicondutôrs).


text:
Darte
Darte al è un comun inte Cjargne, che al dì di vuê al fâs part de provincie di Udin e al à 2.356 abitants.
Gjeografie[cambie | modifiche il codiç]
Darte e jè logade a 442 m tal Cjanâl di San Pieri, cercenade da verdis montagnis. In plui che il cjaulûc, a fasin part dal comun lis frazions di:
- Davosâs
- Cjabie
- Cedarcjis
- Luviee
- Dimplan
- Piedim
- Plan di Cocès
- Rinch
- Lavoret
- Rualp
- Val
Lis frazions di Piedim, Val e Rualp, a si cjatin parò tal Cjanâl d'Incjaroi, dilunc la strade che e puarte a Paulâr.
Economie[cambie | modifiche il codiç]
Al dì di vuè il paîs al vîf soredut di turism, leât ai impuartants implants termâi di Darte, in graciis dai cuâi il comun tai ultins ains no'l sufrìs dal dispopolament che invezit al tache tancj dai comuns dongje.


text:
Vi element vector Free vector We have about (26) Free vector ai, eps, cdr, svg format in (1/1) pages
Popular tags: element envelopes vi business cards cd folders pens paper bags vi elements cards stationery hand rot bags blank cd covers elements vector material
element vi elements vector material blank vi element vector vi elements vi elements ai format blank vi element vector vi element vector blank vi element vi elements vector vi element blank vi elements vi element design vi element vector vi elements design vi elements vector vi elements template bag blank vi element vi template vi elements vector blank vi elements business vi element vector vector vi elements template vi element vector free vector vi design elements vector elements fashion business vi template elements fashion business vi elements business vi template elements vi elements blank vi elements boxes vi vector elements vi vi design elements elements business vi elements enterprise vi elements of vi designs elements blank boxes vi vector elements blank vi vector vi basic elements vi of the basic elements vector elements boxes vi


text:
ATUALITÂT - Se tu sâs il furlan tu imparis l’inglês!
Un dai tancj prejudizis sul cont dal furlan al è chel di fâi cuintri l’inglês, intune false vision utilitaristiche. In cont di chest o ai gust di contâ ce che nus mostre la ricercje glotologjiche, soredut la linguistiche contrastive. Se si confrontin il furlan e l’inglês – lenghis diviersis pe origjine e storie – si viôt che si somein une vore pe maniere che a funzionin. A àn pronunziis e peraulis diferentis (es. dog / cjan), ma tantis voltis il furlan al à lis stessis struturis gramaticâls e testuâls dal inglês, une vore di plui che no il talian. Par tant cui che al fevele furlan al è avantazât tal imparâ l’inglês. Di fat si à chel che la glotodidatiche e clame un transfert positîf: plui someancis a son tra la marilenghe e une lenghe foreste e plui facil al è imparâle.
LIS PRIMIS SOMEANCIS_ Une grande someance struturâl le cjatìn te fonologjie: inglês e furlan no àn consonantis lungjis ma a àn lis vocâls lungjis (dut il contrari dal talian), e il significât di une peraule al pues cambiâ dome pal fat di vê dentri une vocâl curte o une lungje: il pas ≠ la pâs, brut ≠ brût; cussì ancje in inglês: full [ful] «plen» ≠ fool [fûl] «stupit», cot [kot] «jetut» ≠ caught [kôt] «cjapât» e v.i.
Se po o lin a viodi la fonotassi (cemût che si puedin o no si puedin cumbinâ vocâls e consonantis) alore o cjatìn altris someancis une vore impuartantis. La struture de silabe furlane e je precise compagne di chê dal inglês, di fat a puedin vê fin trê consonantis dopo di une vocâl (p.es. furl. francs, colps, sporcs, cjamps, frescs / ingl. thanks, helps, forks, lamps, flasks), dulà che talian, spagnûl e francês a puedin vênt dome une (dome tai prestits forescj si rive a dôs: p.es. sport, test, sprint). Lis peraulis dal furlan a àn la stesse struture di chês dal inglês e chest al jude une vore tal imparâ cheste lenghe.
L’ESEMPLI MORFOLOGJIC_ Un altri esempli nus al mostre la morfologjie, p.es. te formazion dal plurâl dai nons (sostantîfs e adietîfs): furlan e inglês a doprin la stesse strategjie parcè che te maiorance des peraulis dutis dôs lis lenghis a zontin la desinence -s (cun piçui adataments dai/ai suns che a son prime). Peraulis come p.es. stamps e salts a puedin jessi tant furlanis che inglesis, e di fat e je cussì. Il talian invezit al à dute une altre strategjie par formâ il plurâl, cu la alternance de vocâl ultime.
Par ce che al rivuarde la organizazion lessicâl, i verps frasâi (formâts di un verp e un averbi) a son une vore plui doprâts tal furlan e tal inglês che no dal talian: cjapâ sot / run down (investire), parâ fûr / turn out (espellere), tirâ sù / bring up (allevare) e v.i.
SINTASSI UNE VORE DONGJE_ Ma al è a nivel plui profont – te sintassi – che si scuvierzin ancjemò plui someancis. Par fâ une domande il furlan al sposte il pronon daûr dal verp: tu âs un pietin al devente âstu un pietin? Il tu al è passât daûr dal verp e la afermazion e je deventade une domande, te stesse maniere che par inglês you have a comb al devente have you a comb? (il you al passe daûr dal verp). Il talian invezit nol dopre la sintassi ma dome une intonazion divierse: tu hai un pettine / tu hai un pettine?
Il furlan e l’inglês a àn di vê simpri un pronon devant dal verp coniugât, ancje cui verps impersonâi: al plûf, al à neveât / it’s raining, it snowed e no si pues fâ di mancul di meti il pronon, ma par talian no si pues dî *esso piove o *egli ha nevicato! Chest par vie che furlan e inglês a son lenghis a sogjet obligatori, il talian invezit e je une lenghe a sogjet nul – il mecanisim di fonde al è dut diviers.
Al sarès di dî ancje des grandis someancis sot dai aspiets pragmatics e testuâi, ma o crôt di vê mostrât avonde che cognossi il furlan al è un vantaç sigûr tal imparâ l’inglês.
O sieri chest intervent cul citâ lis peraulis di Mister Mestri, il simpatic dj gjamaican che par radio nus insegne l’inglês doprant il furlan: «Se tu sâs il furlan tu imparis l’inglês!»
Al à propit reson.
Franco Finco*
*Il dotôr Franco Finco, studiôs di glotologjie, al lavore te universitât dal Friûl e cu la ARLeF, di tancj agns al studie il furlan dal pont di viste linguistic e storic e al è autôr di une vore di saçs e di articui sientifics sul argoment.


text:
1914-2014 IL CENTENARI DES BAUSIIS E DE VERGOGNE. Violence etniche
Scomençade cul prin numar dal 2014, ve ca la nestre “cuintristorie” de prime vuere mondiâl memoreade chest an. Une grande tragjedie che e à puartade la muart di tante puare int, e che in Friûl e à metût furlans cuintri furlans in non di decisions cjapadis parsore dal lôr cjâf. Nô o contarìn storiis e aspiets de cuistion che la retoriche dai Stâts nazionâi no à mai contât. 8e pontade ✒ Redazion
Oswald Überegger, un dai storics contemporanis di lenghe todescje plui atents a sgarfâ fûr informazions su di une storie intindude plui tant che sudôr e sanc dai popui che tant che apologjie dai potents, o orgasmiche esaltazion dai gjenerâi e des bataiis, nus à di pôc regalât un studi cetant biel e sistematic su lis atrocitâts fatis vie pe grande vuere dai esercits che a combatevin in Europe. Te sô introduzion, nus ricuarde che la storie de violence inte prime vuere mondiâl - intindude tant che storie de violazion dal dirit dai popui, dal dirit consuetudinari o, plui in gjenerâl, intes formis di vuere civîl, maçalizis, deportazions, violencis, lavôr sfuarçât - par masse timp no je stade di nissun interès ni public ni sientific. Bisugne spietâ il principi dai agns Novante dal secul a pene finît par cjatâ autôrs europeans tant che John Horne e Alan Kramer, che si son ocupâts in particolâr di ce che i todescs a àn fat in Belgjiche e in France. Un at coragjos e seri, cun tant di dâts, di nons e di responsabilitâts. A son po dopo rivâts i studis su ce che a àn fat i rus dal zar in Galizie. Dimostrant che daspò i grancj maçalizis di Charleroi, de Marne, di Tannenberg, de Masurie, a forin adiriture i plui alts cuadris militârs a incoragjâ i soldâts a cjapâsi cualchi sodisfazion cu lis feminis di chês regjons. Lis lôr oparis a son stadis tradusudis intes lenghis principâls dal mont dome tai prins agns dal Doi mil, e a àn fat scaturî dute une schirie straordenarie di altris aprofondiments, puartâts indevant in chescj ultins agns dai storics plui zovins e inovatîfs dal moment. Mi à plasût cjalâ cun grande atenzion la bibliografie che Überegger al à preparât. Si trate di un elenc di monografiis che al fas pôre: libris vignûts fûr a scomençâ dal 2001 a Baden Baden, Londre, Bruxelles, Munic, New York, Viene, Parîs. E o podarès lâ indevant cirint jenfri une bibliografie lungje plui di vincj pagjinis. Centenârs di titui, un plui dûr e fuart di chel altri, come “Il stupri de Belgjiche”; o ancjemò “Vuere Etniche”; o “Lis atrocitâts dai Todescs”. E la bibliografie taliane? Là sono i studiôs preparâts tes universitâts nostranis? Pôcs, ancje se une vore biei, i lôr aprofondiments, e ducj in cuintritindince, ma in particolâr cuasi ducj contignûts intun sôl libri, chel curât di I. Basso Ermacora su “La memorie de Grande Vuere”, vignût fûr a Udin tal 2001, là che si cjatin contribûts impuartantons come chel di B. Bianchi su lis violencis cuintri la popolazion civîl, e chel di P. Svoljsak su la soference de “Popolazion civîl de Slovenie ocupade”. Un libri duncje. Dome un libri, un sôl, su chest teme che invezit al pâr une vore impuartant par meti in evidence il vêr sens ultin e finâl de ideologjie che e steve ae base de grande vuere: il spirt nazionalistic esasperât. E je vere: la Italie e fo probabilmentri la prime nazion (al sarès miôr dî il prin stât) a domandâ di vierzi une comission di inchieste inmaneade - atenzion al non, che al è dut un program - dal “Ufficio Tecnico di Propaganda Nazionale”. Il lavôr al fo dal sigûr straordenari, detaiât, onest e precîs, stant che al fo sierât intal zîr di une desene di zornadis: e di fat, la Comission si è riunide ai cuatri di Novembar dal 1918, zornade simboliche de gloriose Vitorie, e ai cutuardis di Novembar dal stes an e à sierât i siei lavôrs! Ce session fadiose! Il titul al è emblematic: “Il martirio delle terre invase”. Là che si cjapin in esempli particolâr lis violencis sessuâls cuintri lis feminis talianis par opare dai soldâts gjermanics. Ma no volarès jessi masse tendenziôs. Za cheste rubriche e puce di cuintristorie, e duncje cualchi benpensant, cualchi “anime biele” ispirade di sintiments patriotics fedêi ae bandiere dal tricolôr e podarès simpri ricuardânus che jenfri il 1920 e il 1921 la preseade “Reale Commissione d’Inchiesta” e à produsût in doi agns siet volums di ricercjis, e che il cuart volum al à un cjapitul che si intitule nuie mancul che “Delitti contro l’onore femminile”. Clâr che a son esponûts dome i câs di feminis talianis violadis dai Bosgnacs, dai Cravuats, dai Slovens, dai Ongjarês, chê marmaie barbariche “muche e cruche” che fin dai timps de glorie di Rome e de sô civiltât lusinte e veve smaniât par bevi il sanc dal popul latin. Feminis talianis, fiis, maris, sûrs, cjar di becjarie di chê rabie todescje o sclave che e cirive di svindicâsi cun viliacarie cuintri lis feminis di chei oms che a combatevin intes trinceis. E al è clâr che il rapuart al finìs cuntune precise domande di risarciment finanziari. Velu li, dut il probleme. Cun dute onestât, no soi rivât a cjatâ fûr nissun libri che al fevelàs de violence fate dai francês in Alsazie o, tal nestri câs, dai talians in Friûl. Al contrari, la documentazion su ce che i “nemîs” a àn fat a Cividât, a Trep, a Remanzâs, a Codroip, e je vivarose, in gracie de documentazion tirade dongje - e a la svelte - dal stât maiôr talian tal 1918. Câs trements, dome di condanâ. Ma, par ecuitât storiche, e par rivâ a comprendi miôr la culture de vuere, cussì tant celebrade in chescj mês, bisugnarès vierzi ancje chel altri cjapitul, dut di scrivi, dismenteât tai tancj scansei de vergogne che aromai a stropin l’archivi de storie dal stât talian. Che nus conte di ce che lis feminis a àn patît par colpe dai “regnicui”. Bisugnarès fâ un censiment dai tancj diaris dai predis de Valcjanâl, o di chei des Vals dal Nadison e vie dilunc fin a Cjaurêt, e a la aghe dal Lusinç. Vierzi i archivis parochiâi. Parcè che al è clâr che nissune comission di inchieste e à mai intervistadis lis feminis di chei paîs che a jerin Austrie fin tal 1919 e dopo a son deventâts talians. Cuissà mai ce che al sarès vignût fûr. Il brâf predi di Ugovizze, pre Mario Gariup, tal so studi su la Valcjanâl jenfri lis dôs vueris, vignût fûr bielzà tal 1993 ma cence scjas - anzit, cuasi taponât de storiografie uficiâl -, al puarte une documentazion impuartantone. Al ricuarde par esempli lis peraulis dal tenent gjenerâl Piacentini, comandant de seconde armade, che ai nûf di Avost dal 1916 si glorie che chel al è il moment di fâ valê “la qualità della nostra razza”. Une afermazion che e fas vignî i sgrisui. Ise stade o no une intenzion volontarie di inseminazion de raze taliane doprant la violence su lis feminis dai paîs ocupâts di bande taliane? Dificil pensâ che il soldât talian al sedi stât diferent di ducj chei altris, ancje se te imagjinazion popolâr al ven simpri piturât tant che un bonpaston che al odee la vuere e al à miôr sunâ il mandulin e mangjâ i macarons. Il rivuart des feminis a fevelâ di cierts argoments, la reticence dal esercit vincidôr, la vergogne des fameis, il ricat dal gnûf stât tai confronts dai gnûfs sudits al à taponât chel trement “stupri etnic” che cualchi storic coragjôs al varès di cjapâ in serie considerazion par un cuadri plui onest e obietîf di chest altri episodi vergognôs e disuman che la nestre storie Patrie e à vût di subî di bande dal imperialisim talian. ❚
Angelo Floramo


text:
5 LABORATORI DI AUTONOMIE. La mobilitazion dai Sindics
Par iniziative di 12 sindics furlans tai mês di Otubar e Novembar 2014 si son dâts dongje in tancj di lôr par fevelâ di autonomie. Nus somee interessant cheste voie di tornâ su la cuistion furlane di bande dai sindics che a son i prins a vê di frontâ la gnove struture volude de Regjon pai ents locâi. In sumis o crodìn che cuant ancje di bande dai Comuns si à sintude tocjade la cuistion identitarie si à capit che si scugnive movisi par difindi almancul la idee e il principi. O metìn duncje a disposizion dai letôrs un struc dai incuintris, dividûts par seradis cul coment o dal moderator o di un di chei che a jerin presints.
Redazion
LABORATORI DI AUTONOMIE. 1. CJARLINS, Aministrazion
LABORATORI DI AUTONOMIE. 2. FLAIBAN, Lenghe e culture
LABORATORI DI AUTONOMIE. 3. RIVIS DARCJAN, Comunicazion
LABORATORI DI AUTONOMIE. 4. FLUMISEL, Economie
LABORATORI DI AUTONOMIE. 5. MERÊT, Politiche e Europe; conclusions